HellasFM - Με επιτυχία ολοκληρώθηκε το Α' Συνέδριο για την Ελληνική Παιδεία\nOct 25, 2021, 5:47\nΜε επιτυχία ολοκληρώθηκε το Α' Συνέδριο για την Ελληνική Παιδεία\tFeatured\nhellasfm3 13 November 2019\nΜε επιτυχία ολοκληρώθηκαν οι εργασίες του Α΄ Συνεδρίου για την Ελληνική Παιδεία στην Αμερική, το οποίο συνήλθε το Σάββατο, 9 Νοεμβρίου 2019, στις εγκαταστάσεις της Ελληνικής Ορθόδοξης Κοινότητος του Αγίου Νικολάου στο Flushing της Νέας Υόρκης. Το Συνέδριο διοργάνωσε υπό την αιγίδα της Ιεράς Αρχιεπισκοπής Οργανωτική Επιτροπή υπό την προεδρία του Θεοφιλεστάτου Επισκόπου Μηδείας κ. Αποστόλου, Αρχιγραμματέως της Ιεράς Επαρχιακής Συνόδου.\nΣυμμετείχαν 78 διευθυντές, διευθύντριες και εκπαιδευτικοί από όλη την χώρα. Πραγματοποιήθηκαν οι εξής εισηγήσεις:\n«Ο ρόλος του Γραφείου Ελληνικής Παιδείας» από τον Διευθυντή του Γραφείου Παιδείας της Ι. Αρχιεπισκοπής Δρα. Αναστάσιο Κουλαρμάνη.\n«Η διδασκαλία της Ελληνικής γλώσσας στην Αμερική» από την κ. Αθηνά Κρομμύδα.\n«Ημερήσια Σχολεία» από την κ. Ρίτα Συντήλα.\n«Απογευματινά Σχολεία» από τον Αιδεσιμολ. π. Νικηφόρο Φακίνο.\n«Τα Σχολεία Τσάρτερ» από τον Αιδεσιμολ. π. Παύλο Παλαιστίδη.\nΣτον χαιρετισμό του ο Αρχιεπίσκοπος τόνισε την ανάγκη για πάση θυσία στήριξη όλων των Σχολείων, ώστε να διατηρηθεί ζωντανή η γλωσσική, πολιτισμική και εθνική ταυτότητα των νέων μας, πέραν της θρησκευτικής τους μόρφωσης. Μετά από γόνιμη συζήτηση, τα μέλη του συνεδρίου κατέληξαν στα εξής πορίσματα:\n1) Ο κάθε ναός και η κάθε κοινότητα να έχει και ένα σχολείο. Η Ελληνική παιδεία είναι η καλύτερη επένδυση για το μέλλον μίας Κοινότητας.\n2) Το Συνέδριο αυτό να λαμβάνει χώρα ετησίως. Ο Σεβ. κ. Ελπιδοφόρος ανέθεσε στον διευθυντή του Γραφείου Ελληνικής Παιδείας κ. Αναστάσιο Κουλαρμάνη να διερευνήσει το κεντρικό θέμα, την ημερομηνία και την τοποθεσία για το Δεύτερο συνέδριο.\n3) Κάθε Κοινότητα μπορεί και πρέπει να έχει πρόγραμμα προνηπιακής και νηπιακής παιδείας ή ακόμη και βρεφονηπιακό σταθμό.\n4) Να επενδύσουμε ως ομογένεια στην εκπαίδευση, στην επιμόρφωση και στην πιστοποίηση των εκπαιδευτικών.\n5) Να διευρυνθεί η συνεργασία με τις Μητροπόλεις για την προαγωγή της ομοιογένειας και της αποτελεσματικότητας των εκπαιδευτικών προγραμμάτων.\n6) Να υπάρχουν προγράμματα εκπαιδευτικής προπαρασκευής των μετακλητών διδασκάλων πριν έλθουν στις Ηνωμένες Πολιτείες για την ανάληψη των καθηκόντων τους.\n7) Να εφαρμοστεί ένα ενιαίο πρόγραμμα διδακτέας ύλης και εκπαιδευτικού συστήματος σε όλη την Αρχιεπισκοπή.\n8) Να ανασυσταθεί το Ανώτατο Συμβούλιο Ελληνικής Παιδείας (Α.Σ.Ε.Π.) με την αρωγή εγνωσμένων συντελεστών με κύρος. Προτεραιότητα του Α.Σ.Ε.Π. θα είναι ο συντονισμός εγκεκριμένης διαδικασίας πιστοποίησης εκπαιδευτικών. Ο Αρχιεπίσκοπος αναλαμβάνει την ευθύνη της ανασυστάσεως του Συμβουλίου.\n9) Επίσης το Ανώτατο Συμβούλιο Ελληνικής Παιδείας να διερευνήσει την καταλληλότερη εφαρμογή για ενιαίο πρόγραμμα συνταξιοδοτήσεως των εκπαιδευτικών.\n10) Να προετοιμαστούν κατάλληλα προγράμματα Ελληνικής γλώσσας για διδασκαλία στα δημόσια εκπαιδευτικά ιδρύματα.\n11) Να ανασχεδιαστεί το πρόγραμμα εκπαίδευσης των δασκάλων της Αρχιεπισκοπής, ίσως στο Ελληνικό Κολλέγιο της Βοστώνης, αλλά και να διερευνηθεί η προσθήκη ισότιμων και αναγνωρισμένων προγραμμάτων σε άλλα Ανώτερα και Ανώτατα Ακαδημαϊκά Ιδρύματα ανά την Αμερική.\n12) Να συσταθεί Ειδικό Ταμείο στήριξης της Ελληνικής Παιδείας, κατά τα πρότυπα των Endowment Funds και οι τόκοι των χορηγουμένων κεφαλαίων να χρηματοδοτούν την πρόοδο των προαναφερθέντων προγραμμάτων.\nΟ Σεβασμιώτατος εξέφρασε εγκάρδιες ευχαριστίες προς:\nα) την οργανωτική επιτροπή, υπό την προεδρία του Θεοφιλεστάτου Επισκόπου Μηδείας κ. Αποστόλου, για την επιτυχή προαγωγή του Α΄ Συνεδρίου για την Ελληνική Παιδεία στην Ι. Αρχιεπισκοπή Αμερικής. Επίσης,\nβ) την Ελληνική Ορθόδοξη Κοινότητα του Αγίου Νικολάου στο Flushing της Νέας Υόρκης και ιδιαιτέρως στον Αιδεσιμολ. π. Παύλο Παλαιστίδη για την ένθερμη υποδοχή και φιλοξενία των συνέδρων, και\nγ) τους εισηγητές και τις εισηγήτριες που κάλυψαν με ευρύτητα την θεματολογία της ημερίδας.\nΣτην κατακλείδα, ο Σεβασμιώτατος Αρχιεπίσκοπος Αμερικής κ. Ελπιδοφόρος ανακοίνωσε ότι το Γραφείο Ελληνικής Παιδείας θα αναλάβει με έξοδα της Αρχιεπισκοπής την εκτύπωση και δημοσίευση των Πρακτικών του Α΄ Συνεδρίου για την Ελληνική Παιδεία.


Ένας βασανιστικός θάνατος, περιμένοντας το ελικόπτερο SAR που δεν ήρθε ποτέ... - Πτήση & Διάστημα\nΑρχική ΝΕΑ ΑΣΦΑΛΕΙΑ ΠΤΗΣΕΩΝ Ένας βασανιστικός θάνατος, περιμένοντας το ελικόπτερο SAR που δεν ήρθε ποτέ...\nΈνας βασανιστικός θάνατος, περιμένοντας το ελικόπτερο SAR που δεν ήρθε ποτέ…\nΣύμφωνα με νεότερα στοιχεία, ο πιλότος ενός F-18D Hornet των Αμερικανών Πεζοναυτών που συγκρούστηκε στον αέρα με ένα αεροσκάφος εναέριου ανεφοδιασμού KC-130J, κατάφερε να εκτιναχθεί και να επιβιώσει της σύγκρουσης, όμως έχασε την ζωή του στην θάλασσα αφού πρώτα κατάφερε να κρατηθεί στην ζωή για δέκα ώρες περιμένοντας μία αποστολή έρευνας και διάσωσης που δυστυχώς δεν έφτασε έγκαιρα.\nΤα στοιχεία προέρχονται από το ιδιωτικό «έξυπνο ρολόι»/smartwatch που φορούσε ο πιλότος και κατέγραφε ενδείξεις ζωής, μεταξύ των οποίων τα στοιχεία της καρδιακής συχνότητας του σμηναγού Τζαμάρ Ρεζιλάντ, 28 ετών.\nΟ Ρεζιλάντ φορούσε συγκεκριμένα ένα smartwatch τύπου Garmin Fenix 3 όταν εκτινάχθηκε από το αεροσκάφος του στις 1:44 π.μ. της 6ης Δεκεμβρίου, σύμφωνα με τα αποτελέσματα της έρευνας, που δημοσιοποιήθηκε στις 26 Σεπτεμβρίου.\nΣυγκεκριμένα αναφέρεται ότι «Τα δεδομένα από το ρολόι έδειξαν ότι η καρδιά του MP2 (κωδική ονομασία του Ρεζιλάντ για την έκθεση) χτυπούσε κατά μέσο όρο με 86 παλμούς ανά λεπτό μέχρι τις 11:30 περίπου. Το έξυπνο ρολόι της Garmin του MP2 δείχνει ότι ο MP2 ήταν ζωντανός στην επιφάνεια του ωκεανού από περίπου τις 01:45 έως περίπου το 11:30 (εννέα ώρες και 45 λεπτά) με θερμοκρασία νερού 68 βαθμούς Fahrenheit».\nΤο σώμα του Ρεζιλάντ τελικά εντοπίστηκε κι ανακτήθηκε από περιπολικό πλοίο της Ναυτικής Δύναμης Αυτοάμυνας της Ιαπωνίας JS Setoyuki, στις 12:22 μ.μ., σύμφωνα πάντα έκθεση. Η δε αναφορά αυτοψίας έδειξε ότι ο Ρεζιλάντ είχε τραύματα και μώλωπες, τραυματισμό στο κεφάλι και ως αιτία θανάτου αναφέρεται ο πνιγμός.\nΟι ερευνητές σημείωσαν ότι ούτε ο Ρεζιλάντ ούτε ο χειριστής οπλικών συστημάτων, που κι αυτός εκτινάχθηκε, αλλά κατάφερε να κάνει χρήση φουσκωτής βάρκας, φορούσαν τις ειδικές στολές κατά της έκθεσης σε κρύο νερό.\nΣυντριβή KC-130 και F/A-18D κατά τη διάρκεια εναέριου ανεφοδιασμού\nΟι χειριστές αεροσκαφών των Πεζοναυτών έχουν προσωπικά την επιλογή για το αν θα φορέσουν αυτές τις ειδικές στολές ενάντια σε ευρύ ψύχος για την περίπτωση που λόγω ατυχήματος αναγκαστούν να εκτιναχθούν πάνω από θάλασσα.\nΗ επιλογή αυτής της ειδικής στολής δεν είναι δημοφιλής ωστόσο, λόγω του αυξημένου της βάρους και της δυσκολίας κινήσεων που επιβάλλει. Ο χειριστής οπλικών συστημάτων ανακτήθηκε ζωντανός στις 5:43 π.μ. από ιαπωνικό στρατιωτικό ελικόπτερο SH-60, τέσσερις ώρες μετά την εκτίναξή του.\nΤο Σώμα των Αμερικανών Πεζοναυτών δεν διαθέτει δυνατότητα έρευνας και διάσωσης στον αεροναύσταθμο MCAS Iwakuni με δικά του οργανικά αερομέσα.\nΟι συνέπειες της μοιραίας σύγκρουσης KC-130J και F-18D για τον μοίραρχο\nΑπίστευτο. Υπάρχουν δεδομένα που δεν ξέρουμε, όπως ο καιρός, η απόσταση, διαθεσιμότητα μέσων, κλπ., αλλά γενικότερα είναι απαράδεκτο να συμβαίνει αυτό σε καιρό ειρήνης. Όποιος έχει παραμείνει αρκετή ώρα σε κρύο νερό περιμένοντας extraction (ο γράφων μόνο σε ασκήσεις) ξέρει πόσο βασανιστικό είναι (και χωρίς κλειστού τύπου στολή ο άτυχος πιλότος).\nΕντύπωση μου προκαλεί ότι ο wso βρέθηκε 6 ώρες νωρίτερα από τον πιλότο, μπορούν τα ρεύματα του ωκεανού να παρασύρουν τόσο μακριά τον ένα από τον άλλο σε σημείο που να μην μπορεί να βρεθεί ο δεύτερος;\nΜήτσος Μάντζος (@guest_173243)\nΝαι τα ρεύματα των ωκεανών είναι πάρα πολύ ισχυρά και μπορούν να σε παρασύρουν πολλά χιλιόμετρα μακριά,\nγια αυτό το λόγο αν πας σε εξωτικά μέρη όπως Καραϊβική παραδείγματος χάρη σε προειδοποιούν να μην απομακρυνθείς από την παραλία γιατί θα σε παρασύρουν τα ρεύματα και ίσως να μη σε ξαναβρούν.\nΝαι αλλά.το πλήρωμα του f18 εκτοξεύτηκε μαζί από το αεροσκάφος,οπότε ίδια ώρα (διάφορα ίσως κάποιων δευτερολέπτων για ασφαλή εκτόξευση και των δύο) ίδιες συνθήκες καιρικές και προσθαλάσσωση την ίδια ώρα στην θάλασσα, στο ίδιο σημειο περίπου, αλλά ο ένας βρέθηκε 5:30 ώρες πιο αργά από τον άλλο..\nναι, αλλά μη ξεχνάς όμως ότι ο ένας ήταν μέσα στο νερό ενώ ο άλλος πάνω σε βάρκα….\nΕκτός της βάρκας, ο πιλότος (που μπορεί να έπεσε κάποιες εκατοντάδες μέτρα από τον WSO) μπορεί να έκανε χρήση φωτοβολίδων ή/και ασυρμάτου, που να κατεύθυναν τους διασώστες. Αντίθετα, ο άτυχος WSO ήταν χτυπημένος, ενδεχομένως να μην είχε τις αισθήσεις του συνέχεια και να μην ήταν σε θέση να κάνει χρήση σωστικών μέσων.\nΝα βάζουν όλοι τις ειδικές κατά του ψύχους στολές. Με το ζόρι. ❗


Μέτρον και άστρον εις δεινά ελληνικά, θεραπεία ελληνική « Προδρομικός\nΜέτρον και άστρον εις δεινά ελληνικά, θεραπεία ελληνική\nPosted on Φεβρουαρίου 26, 2017 Updated on Φεβρουαρίου 25, 2017\nΟι συστημικοί αξιωματούχοι της Δύσεως τα έχουν χαμένα. Το Brexit, ο Τραμπ, ο καλπάζων ευρωσκεπτικισμός, ο αντιπαγκοσμιοκρατικός άνεμος τούς πανικόβαλαν. Στο Μόναχο συνήλθε η «Διεθνής Διάσκεψη για την Ασφάλεια».Το εισαγωγικό έγγραφο τιτλοφορείται «Post-Truth, Post-West, Post-Order;» (Μετά-Αλήθεια, Μετά-Δύση, Μετά-Τάξη;)… Οι ισχυροί, της εικονικής οικονομίας ανησυχούν για την διαγραφόμενη επιστροφή του εθνοκεντρισμού. Το πείραμα μιας «υπερεθνικής»\nΕυρώπης έχει συντριβεί. Οδήγησε σε οικονομική γιγάντωση και πολιτική ηγεμονία της ισχυρότερης χώρας, της Γερμανίας. Το Βερολίνο ξυπνά δυσάρεστες μνήμες στους ευρωπαϊκούς λαούς, αλλά ήδη και στις ΗΠΑ.\nΤρίζουν τα θεμέλια της Ευρώπης. Οι εκείθεν του Ατλαντικού ειδήσεις για την γερμανική ηγεμονία δεν είναι οι ενθουσιαστικότερες. Το Βερολίνο που είχε προσανατολισθεί αρχικά σε μια, ούτως ή άλλως ανέξοδη διακήρυξη επ΄ ευκαιρία της πανηγυρικής Συνόδου της Ε.Ε στις 25 Μαρτίου στη Ρώμη, για επανανακάλυψη του χαμένου «κοινωνικού προσώπου» της Ευρώπης, ψάχνεται τώρα για την «Ευρώπη πλειόνων ταχυτήτων».\nΗ καγκελάριος από το βήμα του Μονάχου, «απετάξατο» το ευρώ και εμνήσθη του μάρκου που «θα είχε ασφαλώς διαφορετική αξία απ΄ ό,τι έχει αυτή τη στιγμή το ευρώ»(sic)!\nΤί Grexit και τί παραμύθια, οι Γερμανοί προετοιμάζονται για τεκτονικές αλλαγές στο Ευρωοικοδόμημα όπου θέλουν να κρατήσουν μόνο τους δορυφόρους τους.\nΜικρή ανάσα από το Eurogroup. Η απόψυξη της διαπραγμάτευσης συνοδεύεται ωστόσο από δρακόντεια προνομοθέτηση μέτρων για το 2019. Υπόπτως συγκαταβατικός ο μέγας Ιεροεξεταστής του Βερολίνου, την εκλογική του ανάγκη φιλοτιμίαν ποιούμενος. Θέλουν ήρεμα νερά πριν τις εκλογές. Τρέμουν για ένα Grexit που θα ήταν τώρα βαρύτερο γι΄ αυτούς παρά για μας. Παρά ταύτα σχεδιάζουν ποικίλα «exit»…\nΥπερατλαντική συνηγορία από τους N.Y.Times (21.2.17) «Σώστε την Ελλάδα, σώζοντας πρώτα την οικονομία της». Και υπόδειξη κοινής λογικής: «Βερολίνο, Ευρωπαίοι, ΔΝΤ πρέπει να δοκιμάσουν μια διαφορετική συνταγή για το ελληνικό ζήτημα με προτεραιότητα την ανάκαμψη της οικονομίας, την μείωση της ανεργίας και την ενδυνάμωση του χρηματοπιστωτικού συστήματος».\nΒεβαίως οι αποδέκτες της πρότασης είναι «τυφλοί τα τ΄ ώτα, τον τε νουν, τα τ΄ όμματα» (Οιδίπους Τύραννος, 371).\nΟι παγκοσμιοκράτες αδιαφορούν για την εξαφάνιση σοβαρών τομέων της εθνικής παραγωγής. Στην Ελλάδα με την περιώνυμη ΚΑΠ ο πρωτογενής τομέας της γεωργοκτηνοτροφικής παραγωγής κατεστράφη ολοσχερώς. Φτάσαμε, στο μανάβη τα 7 στα 10 είδη να είναι εισαγόμενα, ενώ στον ανθοπώλη τα 9 στα 10, στον κρεοπώλη και τον ψαρά η πλειονότητα είναι εισαγόμενα.\nΟ Daniel Gross – τού Centre for European Studies εντοπίζει την αποτυχία ανάκαμψης μας, στην αδυναμία αύξησης των εξαγωγών μας.\nΌσες ευρωπαϊκές και ασιατικές χώρες που προσέφυγαν στο ΔΝΤ ξεπέρασαν την κρίση, το οφείλουν στις αυξημένες εξαγωγές. Αυτές στάθηκαν ο ζωντανός πυλώνας ανάπτυξής τους αφού υποκατέστησαν τη μείωση της ζήτησης λόγω της πάγιας συνταγής περικοπής δημοσίων δαπανών και φοροκαταιγίδας.\nΑληθινός και ο Jeffrey Sachs, τού Columbia. Υπενθυμίζει την τελευταία έκθεση του ΔΝΤ «Η Ελλάδα χρειάζεται σημαντική ελάφρυνση χρέους από τους Ευρωπαίους εταίρους της για να αποκαταστήσει τη διατηρησιμότητα του χρέους της». Και συνεχίζει: «Εχουμε να κάνουμε με μια υπόθεση όπου όλοι γνωρίζουν τι πρέπει να γίνει και αυτό συζητείται παντού, εκτός από τα σαλόνια της ευρωπαϊκής πολιτικής, με τους καλούς τους τρόπους. Η κυβέρνηση Τσίπρα, έπειτα από μια ταιριαστά φλογερή αρχή στο ζήτημα του χρέους, έχει εδώ και καιρό υιοθετήσει τη γραμμή που επιβάλλουν αυτοί οι καλοί τρόποι. Έτσι αποφεύγει την οργή των πιστωτών, αλλά απέτυχε να βρει διέξοδο από την κρίση». Και καταλήγει: «Η πραγματική πολιτική και ηθική ευθύνη για την παράταση της κρίσης ανήκει συντριπτικά στους πιστωτές, όχι στον καταχρεωμένο και καταρρακωμένο οφειλέτη. Αυτό διδάσκει η ιστορία των χρηματοοικονομικών. Είναι επιτέλους ώρα να τερματιστεί ο πόνος της Ελλάδας, με πρωτοβουλία των πιστωτών» (¨Κ¨ 19.2.17).\nΣτην Ευρώπη έχουν χαθεί χιλιάδες δισεκατομμυρίων. Αυτά επειδή «απέναντι σε κάθε ανεύθυνο δανειολήπτη στεκόταν ένας ανεύθυνος δανειοδότης»(επισήμανση του Geert Mac,Τι γίνεται αν η Ευρώπη διαλυθεί; σ. 135). Τράπεζες που τζόγαραν με μεγάλα ρίσκα, χωρίς εμπεριστατωμένο προέλεγχο της δανειοληπτικής αξιοπιστίας των οφειλετών. Πάντοτε ο ιδιωτικός τομέας με τη συνενοχή των κυβερνήσεων φόρτωνε το μεγαλύτερο μέρος του προβλήματος στον δημόσιο τομέα.\nΟ A. Garapon τού Esprit αναλύει (Le Monde 7/1/17 μετάφρ. Ε. Νιάνιου) την καινούργια διαίρεση της εργασίας, αποτέλεσμα της υποκατάστασης του εδάφους από τις αγορές («αποεδαφοποίηση»). Με αυτήν «μεταφέρεται το επαχθές μέρος της εργασίας στην άλλη άκρη του κόσμου, γίνεται εκείνη αόρατη και εξαρθρώνεται η δυναμική σχέση ανάμεσα σ΄αυτούς που εργάζονται και αυτούς που ευνοούνται».\nΟι νεοφιλελεύθεροι ισχυρίζονται ότι έτσι εξαφανίζεται ο χώρος σύγκρουσης εργοδότη-εργαζομένου!\nΌσο για την Αριστερά ο Garapon πιστεύει ότι αυτή θα βρει το δρόμο της μόνο αν προσηλωθεί στην τήρηση της τριάδας: «ισότητα, αλήθεια και κόσμος, προσπαθώντας να τον καταστήσει κατοικήσιμο για όλους».\nΒαρύ επιτίμιο, για την πάσα Αριστερά και ιδίως την ελλαδική που δεν μπορεί να απαλλαγεί από τις ιδεοληπτικές προπατορικές της εμμονές. Τώρα ενός εστί χρεία: συναίνεσης, όχι πόλωσης!\nΣτο ανατολικό μας μέτωπο οι καθημερινές τουρκικές προκλήσεις υπερβαίνουν τα έσχατα όρια ανοχής μας.\nΚάποιοι εσχάτως θυμούνται και θυμίζουν την ανάγκη ενός σχεδίου εξόδου από την κρίση «ελληνικής ιδιοκτησίας», σωστά αλλά όφειλε εξ αρχής έτσι να είναι.\nΟ επιφανέστερος πολιτικός του νεότερου Ελληνισμού, ο Ιωάννης Καποδίστριας, το διεκήρυξε: «Μέτρον και άστρον εις δεινά ελληνικά, θεραπεία ελληνική»!\nThis entry was posted in Ενδιαφέροντα,Εξωτερική πολιτική,Οικονομία,Προβληματισμοί,Πολιτική.\nΗ Τουρκία προκαλεί και επιχειρεί τουρκοποίηση του Αιγαίου\n2 thoughts on “Μέτρον και άστρον εις δεινά ελληνικά, θεραπεία ελληνική”\nΦεβρουαρίου 26, 2017 στο 5:58 μμ\nΜέτρον και άστρον εις δεινά ελληνικά, θεραπεία ελληνική – worldtraveller70 said:\nΦεβρουαρίου 27, 2017 στο 10:47 πμ\n[…] Πηγή: Μέτρον και άστρον εις δεινά ελληνικά, θεραπεία ελληνικ… […]


Αυτό που θέλεις στη ζωή το καταφέρνεις | Η Εφημερίδα των Συντακτών\nΕΝΤΥΠΗ ΕΚΔΟΣΗ 22.02.2020, 17:26\nΑπέναντί μου κάθονται η Γιώτα Νέγκα, μία ξεχωριστή ερμηνεύτρια, ο στιχουργός Νίκος Μωραΐτης, που σκαρώνει στίχους οι οποίοι συνήθως γίνονται μεγάλες επιτυχίες, και ο Νίκος Μερτζάνος, ένας πολύ καλός συνθέτης με αναγνωρίσιμο ύφος στις δουλειές του. Αφορμή για τη συνάντηση το νέο τους -κοινό- άλμπουμ, «Αυτό που θέλεις στη ζωή το καταφέρνεις» (Panik Oxygen). Ηδη τα τραγούδια του παίζονται παντού. Η αρχή έγινε με το «Οξυγόνο», από το καλοκαίρι. Από την πρώτη μέρα της κυκλοφορίας του έγινε το τραγούδι με τις περισσότερες ραδιοφωνικές μεταδόσεις. Η συνέχεια δόθηκε με την μπαλάντα «Βρες μου έναν άλλο» και το καλοκαιρινό μετα-νησιώτικο «Δυο νησιά». Το πιο πρόσφατο single είναι το ζεϊμπέκικο «Διάρκεια μιας ζωής».\nΘεωρώντας πως η Γιώτα Νέγκα είναι η καλύτερη λαϊκή φωνή της γενιάς της δεν μπορώ να μην της το πω ευθύς εξαρχής. «Είναι τιμή και ευθύνη αυτός ο χαρακτηρισμός για μια τραγουδίστρια», απαντά.\n● Αποτελεί τελικά βάρος ή απελευθέρωση;\nΓιώτα Νέγκα: Δεν δίνει βάρος στην ψυχή, ούτε απελευθέρωση. Δίνει ίσως δύναμη να συνεχίσω τον δρόμο μου και να νιώθω πως έχω και ανάλογη ευθύνη.\n● Είναι εύκολο ή δύσκολο να βγει ένα μεγάλο τραγούδι σήμερα;\nΓ.Ν.: Είναι το ίδιο εύκολο ή δύσκολο, όπως ήταν πάντα.\n● Οπως πάντα;\nΓ.Ν.: Αυτό που έχει αλλάξει είναι η τεχνολογία και κυρίως οι ταχύτητες που συμβαίνουν τα πράγματα. Δεν επιτρέπουν έτσι κάποιες φορές να πάρει τον χρόνο του το κάθε τραγούδι για να μπορέσει να ριζώσει και να ανθίσει στις ψυχές των ανθρώπων. Αλλες εποχές, διαφορετικά τραγούδια, σε βάθος χρόνου θα φανεί η πραγματική τους αξία.\n● Τελικά ισχύει το «Αυτό που θέλεις στη ζωή το καταφέρνεις»;\nΝίκος Μωραΐτης: Κοίταξε, εμένα αυτό μου συνέβη με ό,τι αγάπησα περισσότερο: τον στίχο. Στα 22-23 μου κοιμόμουν και ξυπνούσα με την επιθυμία να γίνουν τραγούδια οι στίχοι μου. Και τα πιο «τρελά» όνειρα που είχα σαν παιδί, όπως η Γαλάνη και η Αλεξίου, πραγματοποιήθηκαν. Ως φράση, βέβαια, το «Αυτό που θέλεις στη ζωή το καταφέρνεις» δεν μου αρέσει, γιατί μου θυμίζει... Πάουλο Κοέλιο. Ομως η Γιώτα βρίσκεται σε αυτήν ακριβώς την προσωπική στιγμή που περιγράφει ο στίχος και τον ήθελε πολύ για τίτλο του δίσκου, οπότε της κάναμε το «χατίρι».\n● Πώς χτίζεται ο στίχος σε ένα τραγούδι;\nΝ. Μωρ.: Νομίζω ότι κάθε στίχος κρύβει μέσα τη μουσική του. Αντίστοιχα, κάθε μουσική κρύβει μέσα τον στίχο της. Γι’ αυτό, όταν γράφω πρώτα εγώ, υπάρχουν φορές που νιώθω ότι ο συνθέτης «άκουσε» τη μουσική που είχαν τα λόγια μου. Κι άλλες φορές θα του πω «συγγνώμη, δεν το φανταζόμουν έτσι». Αντίστοιχα, όταν γράφω εγώ πάνω σε μία μελωδία, δεν προσχεδιάζω τίποτα. Μόνο προσπαθώ να «ακούσω» τα λόγια που έχει αυτή η μουσική μέσα της.\n● Η σύνθεση της μουσικής έχει ως συστατικά της στοιχεία τα γεγονότα περισσότερο ή τα συναισθήματα;\nΝίκος Μερτζάνος: Δεν το έχω αναλύσει ποτέ. Νομίζω πως είναι όλα μαζί. Και συναίσθημα και βίωμα.\n● Εσύ πώς έστησες τα τραγούδια στη συγκεκριμένη δουλειά;\nΝίκ.Μερτζ.: Είχαμε φτιάξει με τον Νίκο (Μωραΐτη) ένα υλικό δέκα τραγουδιών έχοντας εξ αρχής στο μυαλό μας τη φωνή της Γιώτας. Οταν ξεκίνησε η διαδικασία στο στούντιο προέκυψαν και καινούργια κομμάτια. Είναι μια εξελικτική διαδικασία. Η καλώς εννοούμενη τριβή μεταξύ μας μάς δημιούργησε την ανάγκη αναθεώρησης του πρωταρχικού υλικού.\n● Οι στιχουργοί γράφετε στίχους έχοντας κάποιον συγκεκριμένο τραγουδιστή στο μυαλό σας;\nΝίκ.Μωρ.: Προσωπικά, ναι. Και όλα τα τραγούδια του cd αυτού είναι γραμμένα για τη Γιώτα. Δεν γράφτηκαν γενικά και έτυχε να τα πει εκείνη. Είναι ένα πορτρέτο με όσα θα ήθελα -ως χρώματα και νοήματα- να ακούσω από τη σπουδαία φωνή της.\n● Και οι συνθέτες σκέφτεστε έναν τραγουδιστή όταν γράφετε μουσική;\nΝίκ.Μερτζ.: Ολα παίζουν. Προσωπικά γράφω πάντα έχοντας στο μυαλό μου μια φωνή. Χρειάζομαι έναν «χάρτη» να ακολουθήσω, ακόμα κι αν τελικά δεν το τραγουδήσει η συγκεκριμένη φωνή.\n● Οι τραγουδιστές τι κάνουν;\nΓ.Ν.: Ο κάθε τραγουδιστής ή δημιουργός είναι ένας κόσμος ολόκληρος. Αυτό δεν σημαίνει ότι δεν χωράει μέσα τον κόσμο κάποιου άλλου, ακόμη και αν είναι τελείως διαφορετικός με την πρώτη ματιά. Πιστεύω πως όλοι μπορούν κάπου να συναντηθούν, το να συμπορευτούν είναι το δύσκολο.\n● Υπάρχουν ανίερες συμμαχίες;\nΓ.Ν.: Αν όλα τα μέρη στις συμμαχίες συμφωνούν, δεν νομίζω πως μπορεί κάποιος τρίτος να τις χαρακτηρίσει ανίερες. Ισως μη αρεστές ή οξύμωρες... Αλλωστε ένα κόντρα ντουέτο μπορεί να φέρει ένα αναπάντεχα καλό αποτέλεσμα.\n● Εσύ, Νίκο, με τη σειρά σου, με ποιον τρόπο δούλεψες στο άλμπουμ;\nΝίκ.Μωρ.: Με έναν κάπως παράδοξο τρόπο, που έχω κάνει και άλλους δίσκους τα τελευταία χρόνια: Βάζω μπροστά ένα προσωπικό όνειρο, τη συνεργασία δηλαδή με μία συγκεκριμένη φωνή, ύστερα επιλέγω τον συνθέτη, γράφουμε τραγούδια, και μετά τα πηγαίνω στον τραγουδιστή και του λέω «αυτά γράφτηκαν για εσένα, σου λένε κάτι, θα τα πεις;». Ετσι έγινε το cd με τη Χαρούλα, με τη Δήμητρα Γαλάνη και τον Στάθη Δράκο και τώρα η δουλειά με τη Γιώτα και τον Νίκο. Δεν μου λέει τίποτα το να προτείνω σε έναν τραγουδιστή συνεργασία με... άδεια χέρια. Θέλω να έχω υλικό καινούργιο να του δείξω. Στις μέρες μας, τα τραγούδια κάνουν τους δίσκους, όχι τα ονόματα.\n● Τι σου είναι πιο εύκολο, να γράφεις στίχο πριν από τη μουσική ή αφού πάρεις τη μουσική στα χέρια σου;\nΝίκ.Μωρ.: Και τα δύο. Το δεύτερο είναι πιο δύσκολο, αλλά πια το προτιμώ. Ξέρεις, όταν γράφεις στίχους επί 20 χρόνια, έχεις τις ευκολίες σου. Εγώ δεν τις θέλω τις ευκολίες μου πια. Θέλω κάτι να με ξεβολέψει, κι αυτό είναι μια μουσική που θα έρθει ξαφνικά και θα με κάνει άνω-κάτω.\n● Και οι ομάδες στη μουσική;\nΓ.Ν.: Μια καλή ομάδα φτιάχνεται από εξαιρετικές μονάδες, που η καθεμία ξέρει πολύ καλά και αγαπά τον ρόλο της, σέβεται και τον ρόλο των «συμπαικτών» της και βάζει πάνω από όλα την ομάδα. Συνήθως φαίνεται από το πρώτο παιχνίδι αν λειτουργεί αρμονικά.\n● Γιατί παλιότερα υπήρχαν περισσότερες ομάδες στο τραγούδι (συνθέτης - στιχουργός - τραγουδιστής) και πλέον δεν συμβαίνει και τόσο συχνά αυτό;\nΝίκ.Μερτζ.: Δεν νομίζω πως ποσοτικά ήταν πολλές οι ομάδες. Οι παρέες ναι, αλλά ομάδες τύπου Νικολακοπούλου, Κραουνάκη και Πρωτοψάλτη δεν νομίζω ότι μπορούν να υπάρξουν σε μεγάλο αριθμό. Είναι πολύ δύσκολο να βρεθούν 3-4 άτομα σε τέτοια ταύτιση καλλιτεχνική και να έχουν μια τέτοια επιτυχία που να πορεύονται για τόσα χρόνια μαζί. Γενικά, εγώ πιστεύω στις παρέες.\n● Πώς νιώθατε δουλεύοντας οι τρεις σας;\nΝίκος Μερτζάνος: «Πολύ όμορφα, πολύ δημιουργικά και κάποιες φορές πολύ αγχωμένος να προλάβω deadlines στην παραγωγή. Ευτυχώς είχα τη σπουδαία βοήθεια του Δημήτρη Χωριανόπουλου που έκανε διεύθυνση παραγωγής και νομίζω όλα πήγαν πολύ καλά».\nΓιώτα Νέγκα: «Με μια απλή λέξη χαρούμενη. Μια αγωνία με γλυκιά επίγευση σε όλη τη διαδρομή προς το στούντιο. Ηταν τόσο μεγάλος ο σεβασμός και η συγκέντρωση των παιδιών ως προς εμένα και τα τραγούδια που είχαν προετοιμάσει, που αυτή η συνθήκη από μόνη της με έκανε να έρθω κοντά τους πολύ εύκολα. Ο σεβασμός είναι μια δυνατή βάση στις σχέσεις των ανθρώπων, έτσι, όσο πλησιάζαμε περισσότερο προς την ολοκλήρωση της δουλειάς, και ο τρόπος που λειτούργησε η ομάδα έκανε την αρχική χαρά όλο και μεγαλύτερη. Τώρα πια υπάρχει και στους τρεις μόνο αγωνία για το πώς θα αγκαλιάσει ο κόσμος συνολικά τη δουλειά μας. Θέλω να πω ένα ευχαριστώ στους Νίκους μου για αυτή την υπέροχη διαδρομή».\nΝίκος Μωραΐτης: «Νιώθω πολύ κοντά και με τους δύο. Με τον Νίκο φτιάχνουμε τραγούδια εδώ και έξι - επτά χρόνια. Ολα αυτά τα χρόνια επιμένω ότι έχουμε μία πολύ σοβαρή περίπτωση συνθέτη εδώ. Τώρα στον δίσκο με τη Γιώτα δείχνει δελτίο ταυτότητας. Με τη Γιώτα αγαπηθήκαμε πολύ γρήγορα και δείξαμε μεγάλη εμπιστοσύνη ο ένας στον άλλον. Πιστεύω ότι η Γιώτα θα μου μείνει ως προσωπική σχέση στο μέλλον».\n? Info: Η Γιώτα Νέγκα κάθε Σάββατο εμφανίζεται στον Σταυρό του Νότου Plus. Στην παράσταση έδωσε τον τίτλο του συγκεκριμένου έκτου προσωπικού της άλμπουμ, «Αυτό που θέλεις στη ζωή το καταφέρνεις». Το λέει και η ίδια: «Ξεκίνησα να αγαπώ και να μελετώ τα λαϊκά τραγούδια που άκουγα από μικρή. Ονειρευόμουν να τα τραγουδώ. Τα κατάφερα. Ονειρευόμουν να μου χαρίσουν οι δημιουργοί τα δικά μου τραγούδια. Τα κατάφερα. Ολα ξεκίνησαν όταν συνάντησα τον Π. Καλαντζόπουλο, το μουσικό ταξίδι συνεχίστηκε με τον Β. Κορακάκη, τον Κ. Λειβαδά και τον Θ. Γκόνη, τον Θ. Καραμουρατίδη και τον Οδυσσέα Ιωάννου και μέσα από πολλές συνεργασίες με σπουδαίους κι αγαπημένους ανθρώπους του τραγουδιού έρχομαι σήμερα να πω με βεβαιότητα ότι “Αυτό που θέλεις στη ζωή το καταφέρνεις”». Σταυρός του Νότου, Θαρύπου 37, Νέος Κόσμος. Εισιτήρια: 14 ευρώ με μπίρα ή κρασί.


Αν αναζητάτε μια γλυκιά απόλαυση χωρίς να γεμίσετε ενοχές, αυτή η συνταγή είναι ακριβώς αυτό που χρειάζεστε.\n10 φλιτζάνια σπιτικά ποπ -κορν (χωρίς αλάτι, βούτυρο ή λάδι)\nΒάλτε τα ποπ-κορν σε ένα μεγάλο μπολ. Σε ένα μικρό μπολ ανακατέψτε τη ζάχαρη, το αλάτι και την κανέλα. Ραντίστε τα ποπ-κορν με το βούτυρο και ανακατέψτε, έτσι ώστε να πάει παντού. Στη συνέχεια, ψεκάστε τα με μια γενναιόδωρη ποσότητα σπρέι μαγειρικής, πασπαλίστε με το μίγμα της ζάχαρης και ανακατέψτε καλά.\nTags: κανέλα, ποπ-κορν, γλυκά , ζάχαρη, υγιεινή συνταγή\nΤο πιο εύκολο καλοκαιρινό γλυκό


Audi SQ5 (2021): Το diesel ζει και μπορεί να προσφέρει σούπερ επιδόσεις!\nH Audi παρουσίασε το επανασχεδιασμένο SQ5 TDI το οποίο διαθέτει ήπιο υβριδικό σύστημα 48 V, έχει μέγιστη ισχύ 341 PS και μέση τυποποιημένη κατανάλωση 7,0 l/100 km, σύμφωνα με την εταιρεία.\nΚΕΙΜΕΝΟ: ΚΩΝΣΤΑΝΤΙΝΟΣ ΖΩΓΛΟΠΤΙΤΗΣ, ΦΩΤ.: ΑΡΧΕΙΟ.\nΗ σπορ έκδοση του Audi Q5, δηλαδή η SQ5, έχει κάτω από το καπό της τον τρίλιτρο V6 πετρελαιοκινητήρα που αποδίδει μέγιστη ισχύ 341 PS/3.800-4.000 rpm και μέγιστη ροπή 700 Nm/1.750-3.250 rpm.\nΤο μοντέλο ανασχεδιάστηκε και με την ευκαιρία εφοδιάστηκε με ήπιο υβριδικό σύστημα 48 V για να επιτυγχάνει μικρότερη κατανάλωση καυσίμου και να εκπέμπει λιγότερο διοξείδιο του άνθρακα (συγκεκριμένα, 185 g/km).\nΣύμφωνα με την Audi, ο πετρελαιοκινητήρας έχει βελτιωθεί για να μην υπάρχουν πολλές απώλειες εξαιτίας της τριβής και της αυξημένης θερμοκρασίας. Για τον λόγο αυτό, τα πιστόνια του πλέον κατασκευάζονται από χάλυβα και όχι από μείγμα αλουμινίου και στην κορυφή τους έχει διαμορφωθεί εσοχή για την καλύτερη απόδοση κατά τη φάση της συμπίεσης και της καύσης του μείγματος.\nΤο σύστημα άμεσου ψεκασμού έχει καινούργια πιεζοηλεκτρικά μπεκ, ενώ έχει τοποθετηθεί turbo μικρότερης διαμέτρου από πριν. Επίσης, έχει τοποθετηθεί εναλλάκτης αέρα-νερού ανάμεσα στις πλευρές του κινητήρα για την καλύτερη ψύξη του.\nΕπιπλέον, η εταιρεία εφοδίασε το επανασχεδιασμένο SQ5 με ήπιο υβριδικό σύστημα 48 V το οποίο έχει τη δυνατότητα αποθηκεύει ενέργεια έως 8 kW στις μπαταρίες ιόντων-λιθίου, κατά την επιβράδυνση.\nΌταν είναι πλήρως φορτισμένες, το αυτοκίνητο μπορεί να κινηθεί έως 40 δευτερόλεπτα χάρη σε αυτή και ενώ ο κινητήρας είναι απενεργοποιημένος. Σύμφωνα με την Audi, η μέση τυποποιημένη κατανάλωση καυσίμου είναι κατά 0,7 l/100 km μειωμένη σε σχέση με πριν.\nΗ ανάρτηση του SQ5 είναι ρυθμισμένη κατάλληλα για τον σπορ χαρακτήρα της έκδοσης και το ύψος της είναι κατά 1,5 cm χαμηλότερη από αυτή του Q5.\nΑναφορικά με τις επιδόσεις του, επιταχύνεται από το 0-100 km/h σε 5,1 sec, ενώ η τελική ταχύτητά του περιορίζεται ηλεκτρονικά στα 250 km/h. Το επίπεδο εξοπλισμού του έχει αναβαθμιστεί και περιλαμβάνει την πρόσφατη εκδοχή του συστήματος MMI.\nΌπως έγινε γνωστό, το επανασχεδιασμένο Audi SQ5 θα αρχίσει να διατίθεται στην ευρωπαϊκή αγορά εντός του πρώτου τριμήνου της επόμενης χρονιάς.\nΔιαβάστε, επίσης: Δοκιμάζουμε τα πανίσχυρα AUDI SQ2 και MINI Countryman JCW σε άσφαλτο και χώμα!


ΠΟΑ: Μετά το επιτυχημένο τουρνουά… η ώρα του πάγκου! - Γ Εθνική - Νέα Κρήτη\nΤώρα διαβάζετε: ΠΟΑ: Μετά το επιτυχημένο τουρνουά… η ώρα του πάγκου!\nΑνανέωση 02/07/2021, 16:04\nΠΟΑ: Μετά το επιτυχημένο τουρνουά… η ώρα του πάγκου!\nΤο βάρος στο Ατσαλένιο πέφτει τώρα στην εύρεση του νέου προπονητή\nΟ ΠΟΑ βρέθηκε στο επίκεντρο τις προηγούμενες ημέρες λόγω της μεγάλης επιτυχίας που γνώρισε το 1ο Τουρνουά Ακαδημιών «Γιάννης Καλέμπουμπας» ένα τουρνουά με υψηλό αγωνιστικό επίπεδο και αρκετό κόσμο στην κερκίδα, που παρά τις υψηλές θερμοκρασίες απόλαυσε το θέαμα.\nΟ πρόεδρος του ΠΟΑ κ. Γιώργος Λέλεκας και ο υπεύθυνος της Ακαδημίας κ. Νίκος Μακράκης, που σήκωσαν και το οργανωτικό βάρος, πήραν τα εύσημα για τη διοργάνωση και υποσχέθηκαν ότι του χρόνου θα είναι ακόμα καλύτερα.\nΜετά το τουρνουά όμως, το βάρος στον ΠΟΑ πέφτει στην εύρεση του νέου προπονητή. Το συμβούλιο της ομάδας έχει συνεδριάσει και αρκετά ονόματα έχουν πέσει στο τραπέζι, τόσο προπονητών που ήταν πέρυσι σε ομάδες της Γ' Εθνικής όσο και νέων παιδιών, που ταιριάζουν στη φιλοσοφία της ομάδας και είναι έτοιμα να ανταποκριθούν στην ευκαιρία που θα τους δοθεί.\nΔιερευνητικές επαφές έχουν γίνει αρκετές και σύντομα αναμένεται το θέμα του προπονητή στο Ατσαλένιο να μπει στην τελική ευθεία. Όσον αφορά το έμψυχο δυναμικό, έχουν υπάρξει δύο αποχωρήσεις μέχρι στιγμής, με τους Γκελοσάνι και Δωματά να μη συνεχίσουν στους «πράσινους».


Δροσερά επιδόρπια - www.olivemagazine.gr\nΑπό: OliveMagazine | 26.03.2015 | Αφιερώματα, ΓΙΩΤΗΣ\nΕίναι γεγονός πως ένα κακό γλυκό μπορεί να χαλάσει την εντύπωση ολόκληρου του γεύματος γι΄ αυτό και πρέπει να είμαστε πολύ προσεκτικοί με το τι θα ετοιμάσουμε και τι θα σερβίρουμε στους καλεσμένους μας. Δεν πρέπει να ξεχνάμε πως το επιδόρπιο θα πάει σε ένα ήδη γεμάτο στομάχι.\nΑς δούμε τι πρέπει να προσέχουμε πριν αποφασίσουμε τι επιδόρπιο θα βάλουμε στο τραπέζι μας:\n* Να μην φάμε τα νιάτα μας στην κουζίνα για να το προετοιμάσουμε, έχουμε κι άλλα πράγματα να μαγειρέψουμε για το γιορτινό τραπέζι.\n* Να μην είναι πολύ πρωτοποριακό και με υλικά που μπορεί να μην αρέσουν στην πλειοψηφία. Τα φρούτα κοινής αποδοχής, οι ανάλαφρες κρέμες και η σοκολάτα είναι must.\n* Να μην είναι πολύ γλυκό και βαρύ στο στομάχι, γιατί τότε δεν θα είναι επιδόρπιο, αλλά βόμβα σε γεμάτο στομάχι.\n* Αν επιλέξουμε να σερβίρουμε ένα επιδόρπιο καλύτερα να είναι κάτι ουδέτερο. Αν σερβίρουμε περισσότερα από ένα, το δεύτερο ας είναι σοκολατένιο.\n* Να μην το σερβίρουμε σε μεγάλες ποσότητες. Είναι προτιμότερο να είναι μικρή η δόση κι ο καλεσμένος μας να ξανασερβιριστεί, αντί να παραγεμίσουμε το πιάτο του από την αρχή και αφού φάει μια δυο μπουκιές γιατί τόσο θέλει, να μείνει το πιάτο του γεμάτο σαν να μην του άρεσε.\n* Το παραδοσιακό γλυκό είναι all time classic αλλά και το καινούριο είναι πάντα ευπρόσδεκτο. Λίγο ρετούς στο παραδοσιακό, είναι κι αυτό θεμιτό.\nΤα προϊόντα ΓΙΩΤΗΣ στο πλευρό μας\nΜε τα προϊόντα ΓΙΩΤΗΣ σύμμαχο στην κουζίνα μας, θα φτιάξουμε με εγγυημένη επιτυχία τα πιο απίθανα επιδόρπια που θα ξετρελάνουν μικρούς και μεγάλους. Η γκάμα είναι μεγάλη και μας λύνει τα χέρια. Έτοιμο Τριμμένο Μπισκότο, Κουβερτούρα και Κουβερτούρα σε σταγόνες ή τρίμμα, φρουί ζελέ, Garni για εγγυημένα επιτυχημένη σαντιγί, κρέμες Ζαχαροπλαστικής, κορν φλάουρ, αλεύρι και μπέικιν πάουντερ είναι μόνο μερικά από τα υλικά που δεν πρέπει να λείπουν από το ντουλάπι σας.\nΤούρτα μόκα με τραγανή βάση από τραγανό μπισκότο\nΑφράτο κέικ “σάντουιτς” με κρέμα και φράουλες\nΕκμέκ κανταΐφι με Κρέμα Ζαχαροπλαστικής ΓΙΩΤΗΣ\nafgiotis.b, ΓΙΩΤΗΣ, επιδόρπιο


Πώς τελικά η Γη απέκτησε τα καλύτερα υλικά για τη ζωή; - S t o k l a r i\nHome / ΠΕΡΙΒΑΛΛΟΝ / Πώς τελικά η Γη απέκτησε τα καλύτερα υλικά για τη ζωή;\nΕίναι το σπίτι όλων μας, αλλά υπάρχουν πολλά πράγματα σχετικά με τη Γη που παραμένουν παντελώς άγνωστα. Πώς σχηματίστηκε από το νέφος της σκόνης και του αερίου; Πώς τα κατάφερε να γαλουχήσει ζωή; Και τι συμβαίνει βαθιά μέσα στον πυρήνα της; Πώς τελικά η Γη απέκτησε τα καλύτερα υλικά; Τι συνέβη κατά τη διάρκεια των σκοτεινών εποχών της Γης; Από πού προήλθε η ζωή πάνω στη Γη; Γιατί η Γη έχει τεκτονικές πλάκες; Τι υπάρχει στο κέντρο της\nΓης; Γιατί το κλίμα της Γης είναι τόσο σταθερό; Μπορούμε να προβλέψουμε τους σεισμούς και τις ηφαιστειακές εκρήξεις;\nΠρώτο ερώτημα: Πώς τελικά η Γη απέκτησε τα καλύτερα υλικά για τη ζωή;\nΑυτό το οποίο γνωρίζουμε τελικά είναι ότι διαφορετικά στοιχεία θα μπορούσαν να έχουν συμπυκνωθεί από το νέφος σε διαφορετικές θερμοκρασίες, οι οποίες θα εξαρτώνταν από την απόσταση τους από τον Ήλιο. Δεν μπορούμε να γνωρίζουμε τι ακριβώς συνέβη στη συνέχεια, επειδή τα πετρώματα της Γης συμπιέστηκαν, έλιωσαν και αλλοιώθηκαν πάρα πολλές φορές ώστε να συγκρατήσουν κάποιες πληροφορίες σχετικά με το πώς σχηματίστηκαν. Και, επειδή οι περισσότεροι πλανήτες του ηλιακού μας συστήματος είναι έξω από τις δυνατότητες μας να τους επισκεφθούμε, οι μετεωρίτες αποτελούν την καλύτερη ελπίδα μας. Σχηματίστηκαν ταυτόχρονα με τους πλανήτες και έκτοτε σε μεγάλο βαθμό δεν έχουν διαταραχθεί και παραμένουν όπως ήταν στις απαρχές του ηλιακού συστήματος. Για να τους μελετήσουμε όμως, πρέπει να περιμένουμε κάποιος από αυτός να πέσει από το διάστημα.\nΈνα άλλο μεγάλο άλυτο ερώτημα είναι πώς η Γη απέκτησε το ζωογόνο νερό της. Επειδή βρισκόταν τόσο κοντά στον Ήλιο, πιθανώς η θερμοκρασία της θα πρέπει να ήταν υπερβολικά υψηλή ώστε να μπορέσει το νερό απλώς να συμπυκνωθεί απομακρυνόμενο από το νέφος των αερίων κατά τον σχηματισμό του πλανήτη. Ενώ αν κάποια ποσότητα νερού είχε συγκεντρωθεί, τότε αυτή θα πρέπει να είχε εξατμιστεί εντελώς κατά τη διάρκεια της τιτάνιας σύγκρουσης που σχημάτισε τη Σελήνη. Η δημοφιλέστερη εξήγηση είναι ότι το νερό έφθασε αργότερα, με τη μορφή παγωμένων κομητών από το εξώτερο ηλιακό σύστημα, που έπεφταναν σαν βροχή κατά την περίοδο που είναι γνωστή ως ο “Ύστερος Βαρύς Βομβαρδισμός”. Ως τώρα, ωστόσο, δεν υπάρχουν απτές αποδείξεις που να επιβεβαιώνουν αυτή τη θεωρία για την προέλευση του νερού στη Γη.\nΕίναι ξεκάθαρο ότι χρειαζόμαστε περισσότερες γνώσεις σχετικά με τον τρόπο που σχηματίστηκαν οι πλανήτες. Το Ευρωπαϊκό Διαστημικό Τηλεσκόπιο Herschel, που θα εκτοξευθεί σε λίγες ημέρες, ίσως μας δώσει κάποιες απαντήσεις. Με ένα κάτοπτρο που είναι σχεδόν μιάμιση φορά το μέγεθος του Χαμπλ θα κοιτάξει βαθιά στο διάστημα και θα χρησιμοποιήσει τους ανιχνευτές υπερύθρων του για να μας προσφέρει μια καινούργια άποψη των νεφών της σκόνης από τα οποία σχηματίζονται καινούργια άστρα και πλανήτες, εκ των οποίων ίσως κάποιοι να είναι τόσο τυχεροί όσο και η Γη.\nΠώς τελικά η Γη απέκτησε τα καλύτερα υλικά για τη ζωή; Reviewed by stoklari on 28.6.11 Rating: 5


Η εποχή των φιλελλήνων - Μπαρτ Γ. - Κεριχ-Κορν Μ.\nΚατηγορίες / . / Ιατρική & υγεία / Ιστορία / Η εποχή των φιλελλήνων\nΜπαρτ Γ. - Κεριχ-Κορν Μ.\nΣχήμα: 17 x 24 cm/Βάρος 1.17 kg\nΤο βιβλίο «Η εποχή των φιλελλήνων» των Γουλιέλμου Μπαρτ και Μαξ Κέριχ-Κορν, δεύτερος τόμος της σειράς «Φιλελληνική Βιβλιοθήκη», έρχεται να καλύψει ένα σημαντικό βιβλιογραφικό κενό και να συντελέσει στην πρόοδο της εγχώριας φιλελληνικής έρευνας.\nΠρόκειται δε για ένα έργο μνημειώδες. Οι εκτενείς πληροφορίες που περιλαμβάνει για περισσότερους από 800 φιλέλληνες είναι ανεκτίμητες, ενώ μέσα από τις σελίδες του φωτίζεται η ζωή και η δράση των ανθρώπων που αγωνίστηκαν για την ανεξαρτησία της Ελλάδας.\nΤο βιβλίο συμπληρώνει εκτενής εισαγωγική μελέτη του Κώστα Παπαηλιού που έχει και την επιμέλεια της σειράς.


Αυτό είναι το ψυχοτρόπο αγχολυτικό που έδωσε ο φερόμενος απαγωγέας | Men Style\nΑυτό είναι το ψυχοτρόπο αγχολυτικό που έδωσε ο φερόμενος απαγωγέας\nΤις λεπτομέρειες του ψυχοτρόπου – αγχολυτικού φαρμάκου που έδωσε στα παιδιά ο φερόμενος απαγωγέας των δυο 10χρονων αγοριών, ανέλυσε στο SigmaLive ο Φαρμακοποιός, Λειτουργός των Φαρμακευτικών Υπηρεσιών Υγείας, Γιάννης Κκολός.\nΚληθείς να πει τα συμπτώματα και τις επιδράσεις του ηρεμιστικού φαρμάκου «Lorazepam», το οποίο, όπως είχε αποκαλύψει την ίδια μέρα το ΣΙΓΜΑ, ο 35χρονοςείχε βάλει στη λεμονάδα που πρόσφερε στα παιδιά, ο κ. Κκολός ανέφερε αρχικά ότι πρόκειται για ψυχοτρόπο/αγχολυτικό/ηρεμιστικό φάρμακο. Τα φάρμακα τέτοιου τύπου προκαλούν λήθαργο, υπνηλία και θέτει αυτόν που τα καταναλώνει σε καταστολή.\nΑξίζει να σημειωθεί ότι το φάρμακο αυτό, όπως και άλλα που ανήκουν στην ίδια κατηγορία, είναι συνταγογραφούμενα. Αξίζει να σημειωθεί ότι η συνταγή δεν επαναλαμβάνεται, εκτός και αν ο γιατρός το επισημάνει στη συνταγή.\nΟι πιθανοί λόγοι που ο 35χρονος φερόμενος απαγωγέας έδωσε τα ηρεμιστικά\n– Να μην αντιδρούν, είτε με κλοτσιές είτε με έντονες κινήσεις\n– Για να προκαλέσει λήθαργο\nΚληθείς να απαντήσει αν αυτά τα χάπια δίδονται αυθαίρετα, ο κ. Κκολός ανέφερε ότι δεν είναι αυθαίρετα. Τα φάρμακα αυτά, σημείωσε, δεν συστήνεται να δίδονται σε ανήλικους. Ωστόσο, δίδονται σπάνια, σε πολύ μικρή δοσολογία, αν πρόκειται να ακολουθήσει μια επέμβαση.\nΠροηγούμενο άρθρο Έκλεψαν ρολόι €1.800 από το Αεροδρόμιο Πάφου\nΕπόμενο άρθρο Ο διάλογος του φερόμενου απαγωγέα με τους αστυνομικούς


Alex21 - myBike.gr\nAlex21 last won the day on Μάιος 16 2015\nAlex21 had the most liked content!\nΣχετικά με το μέλος Alex21\nΟ Alex21 δημοσίευσε στο Θέμα του themata\nΟ Alex21 δημοσίευσε στο Θέμα του 50cc\nΣεπτέμβριος 5 , 2015\npower commander η bazzaz ????\nΟ Alex21 δημοσίευσε στο Θέμα του paris-rr\nεγώ έχω το sp και είναι stand alone. έχει καλή τιμούλα σε σχέση με τα άλλα. https://youtu.be/vZSdvS_vtVM\nΟ Alex21 δημοσίευσε στο Θέμα του nick833\nΟ Alex21 δημοσίευσε στο Θέμα του kpapageo\nναι σε όλα συμφωνώ...\nχαχαχαχαχαχαχααχαχχαχαχαχααχαχαχαχ να σαι καλά. Δεν νομίζω να έδωσα καμιά συμβουλή και ούτε προσβάλω κανέναν... αυτή είναι η γνώμη μ ότι οδικές συμβουλές δεν πρέπει να δίνουμε όπως λέει και ο Keith code. Αν δε σου αρέσει να διαβάζεις γνώμες άλλων, δικαίωμά σου. Το να μου πετάς άσχημα υπονοούμενα όμως είναι λάθος. αν καταλαβαίνω σωστά για τους 800 και 88 λόγους τι υπονοείς στα @@ μου και οι 800 και οι 88 και οι 888.\nΜπορείς να κατεβάσεις από ένα τορεντ να δεις το twist of wrist 2. πριν λίγο καιρό βγήκαν και ελληνικοί υπότιτλοι. Περιέχει όλα όσα πρέπει να ξέρει ένας αρχάριος οδηγός για να οδηγεί σωστά και με ασφάλεια. Μην ακούς συμβουλές από εδώ και από εκεί δες το βίντεο!\nΟ Alex21 δημοσίευσε στο Θέμα του FlyingInADream\nΟ Alex21 δημοσίευσε στο Θέμα του ValeRR\nη μηχανή είναι εντελώς έτοιμη σήμερα συμμετείχε και σε ένα μότο φεστιβαλ\nόχι δεν θα έβλεπα έτσι μια φώτο και θα έλεγα ότι μου κατέβει. είδα βιντεάκι που έχει επισκευάσει την μοτοσυκλέτα και την βάζει μπρος και την κουνάει. μόνο το κουστούμι λείπει. Το γράφει κιόλας. ... Παρεμπιπτόντως το μηχανάκι μαμάει άσχημα


Οι εκλογές για την ανάδειξη αντιπροσώπων στα ΜΜΕ της Θεσσαλονίκης και των νομών της Κεντρικής Μακεδονίας (Πέλλα, Πιερία, Ημαθία, Κιλκίς, Χαλκιδική, Σέρρες) θα πραγματοποιηθούν την Τετάρτη 22 Ιουνίου 2016, από τις 10 π.μ. έως τις 3 μ.μ., στο κτήριο της ΕΣΗΕΜ-Θ.\nΓια την ανάδειξη εργασιακών αντιπροσώπων στη Δυτική Μακεδονία, την Ανατολική Μακεδονία και τη Θράκη, θα πραγματοποιηθούν εκλογές την Πέμπτη, 23 Ιουνίου 2016 από τις 11 π.μ. έως τις 2 μ.μ. Η εφορευτική επιτροπή θα διεξαγάγει τις εκλογές σε τρεις περιφερειακούς νομούς, στον καθένα από τους οποίους θα παρίσταται ένα μέλος της.\nΤα σημεία διεξαγωγής των εκλογών στην περιφέρεια θα ανακοινωθούν την Τρίτη 21 Ιουνίου 2016.


Όλο και συχνότερα οι ποδηλάτες προτιμούν πιο έντονες και γρήγορες μεθόδους προπόνησης.\nΤο ίδιο συχνά, όμως, τείνουν να ξεχνάνε και τη σωστή ανάκαμψη και αποθεραπεία, μετά την σκληρή άσκηση.\nΥπάρχει ένας κανόνας σχετικά με αυτό : “Ride. Recover. Repeat.”, δηλαδή «Οδήγα.Ανάρρωσε.Επανέλαβε.»\nΑς μην ξεχνάμε ότι ο τρόπος με τον οποίο μεταχειριζόμαστε το σώμα μας μετά την προπόνηση είναι το ίδιο – αν όχι περισσότερο – σημαντικός με την ίδια την προπόνηση.\nΠαρακάτω θα βρείτε 4 πιο εύκολους και αποτελεσματικούς τρόπους αποθεραπείας.\nΌπως ήδη θα γνωρίζετε, η πρωτεΐνη (με τη μορφή αμινοξέων) αποτελεί την άπαχη μυϊκή μάζα του σώματός σας.\nΣκεφτείτε το με τεχνικούς όρους: Οι υδατάνθρακες είναι οι εργάτες, η πρωτεΐνη τα τούβλα, ενώ η πρόσληψη λίπους και μικροθρεπτικών συστατικών συμβάλλει στη διατήρηση της βέλτιστης λειτουργίας των κυτταρικών -μεταξύ άλλων – λειτουργιών (χαλαρά μιλώντας, μπορείτε να το σκεφτείτε ως το σκυρόδεμα στο νεοσύστατο σπίτι μας) .\nΧωρίς κατάλληλα τούβλα, φυσικά δεν θα υπήρχε σπίτι, οπότε η επαρκής πρόσληψη πρωτεΐνης είναι απαραίτητη για βέλτιστη ανάκαμψη. Η Vitfit Sport έχει καθορίσει ότι η κατανάλωση 20g πρωτεΐνης ανά μερίδα μέσα σε 30 λεπτά από το τέλος μιας προπόνησης θεωρείται ιδανικός τρόπος για να δώσετε στο σώμα σας την τόνωση που χρειάζεται. (σημ. αρχισυντάκτη φυσικά πρόκειται για ενδεικτική πρόταση υπο εξαρτάται από πολλούς παράγοντες).\nΧαρίστε στον εαυτό σας ένα μασάζ\nΤο μασάζ είναι μια άλλη τεχνική ανάκαμψης που αρχικά χρησιμοποιούνταν από επαγγελματίες , αλλά πλέον γνωρίζει ευρεία διάδοση.\nΗ απελευθέρωση των βαθιών ιστών μέσω του μασάζ (deep tissue massage) είναι ένας πολύ αποτελεσματικός τρόπος για να επανενεργοποιηθεί η ροή του αίματος, αναγκάζοντας – κυριολεκτικά- το γαλακτικό οξύ να απομακρυνθεί από τους μύες σας.\nΕίτε επίπονο και δυνατό, είτε χαλαρωτικό, το μασάζ αμέσως μετά την προπόνηση βοηθά στην άμεση αποκατάσταση των καταπονημένων μυών.\nΜετά την άσκηση – και πόσω μάλλον μετά την έντονη άσκηση – οι μύες μας κρυώνουν και σφίγγονται, με αποτέλεσμα να χάνουν σημαντικό μέρος της ελαστικότητάς τους\nΟι σωστές διατάσεις είναι παραπάνω από χρήσιμες για να ενισχύσουμε τον ρυθμό με τον οποίο το σώμα μας επανέρχεται στην πρότερή του κατάσταση. Ένα stretching session μετά την προπόνηση εκτός του ότι επαναφέρει την ελαστικότητά σας βοηθά και στην βελτίωση των επιδόσεών σας στην επόμενη διαδρομή!\nΑν αναλογιστούμε ότι περνάμε το ένα τρίτο της ζωής μας στο κρεβάτι, είναι λογικό το γεγονός ότι ο ύπνος διαδραματίζει ζωτικό ρόλο στην ανάκαμψη μας.\nΜάλιστα, ο ύπνος είναι η φυσική “προστασία” του οργανισμού ενάντια σε κάθε μορφή καταπόνησής του, τόσο φυσικής όσο και πνευματικής.\nΌσο πιο έντονη είναι η προπόνησή σας, τόσο περισσότερο αυξάνεται και η ανάγκη σας για έναν καλό και χωρίς διακοπές ύπνο.\nΚλείνοντας, είναι αδιαμφισβήτητο το γεγονός ότι αν στοχεύετε σε μακροπρόθεσμα οφέλη στην ποδηλατική σας σταδιοδρομία, θα πρέπει από νωρίς να αντιληφθείτε την σημασία της αποθεραπείας.\nΗ ανάκτηση των δυνάμεων μας είναι εξίσου σημαντική – αν όχι περισσότερο- με την ίδια την προπόνηση!\nΦωτογραφία εξωφύλλου: mikecotty.co.uk\nΠερισσότερα σε αυτή την κατηγορία: « Κάντε τη ζωή σας... ποδήλατο Το ποδήλατο ΔΕΝ κάνει κακό στο σεξ για τους άνδρες »\nΔοκιμάστε το: Το τεστ του δεξιού ποδιού!\n11-09-2014 Διατροφή & Υγεία


H ...γούρικη εμφάνιση και η σοβαρότητα ενόψει ΑΙΚ - Sportdog.gr - Αθλητικά Νέα | Ειδήσεις | Sport\n26/07/16 - 16:02\nH ...γούρικη εμφάνιση και η σοβαρότητα ενόψει ΑΙΚ\nΟ Τάσος Νικολογιάννης γράφει για την φετινή εμφάνιση της ομάδας, που αποδείχθηκε γούρικη το 2014, ενώ σχολιάζει το... θράσος της διοίκησης του ΠΑΣ να ζητήσει την Λεωφόρο για το ευρωπαϊκό παιχνίδι με την Άλκμααρ!\nH φετινή πρώτη εμφάνιση του Παναθηναϊκού μοιάζει πολύ με την εμφάνιση, που κέρδισε περισσότερο από κάθε άλλη τον κόσμο της ομάδας το 2014. Με τις άσπρες ρίγες, που δίνουν κάτι το διαφορετικό. Οι διαφορές είναι ελάχιστες. Τώρα η εμφάνιση έχει πέντε οριζόντιες ρίγες , ενώ η εμφάνιση πριν από δύο χρόνια είχε τέσσερις ρίγες. Επίσης τώρα η εμφάνιση στον ώμο έχει μία χοντρή ρίγα, ενώ η προηγούμενη είχε τρεις μικρές ρίγες στο ύψος του ώμου. Όπως και να έχει η πρώτη φετινή εμφάνιση της ομάδας είναι πολύ καλή και αρέσει στον κόσμο. Το θέμα είναι να είναι και γούρικη και να πάρει ο Παναθηναϊκός την πρόκριση στους ομίλους του Europa League και στη συνέχεια βλέπουμε. Πάντως η προηγούμενη αντίστοιχη εμφάνιση είχε φέρει γούρι. Ο\nΠαναθηναϊκός κέρδισε με το εμφατικό 4-1 τον ΠΑΟΚ και πήρε το κύπελλο και στο πρωτάθλημα είχε κερδίσει με 3-0 τον Ολυμπιακό στο Καραϊσκάκη. Για να ξεκινήσει καλά η χρονιά θα πρέπει η ομάδα την Πέμπτη να κάνει μία νίκη με διαφορά, που θα της δίνει σοβαρό προβάδισμα για την ρεβάνς της Σουηδίας. Αυτό , που είδα και σήμερα στη παρουσίαση της φανέλας, των παικτών και του Ζιλμπέρτο είναι, ότι αυτή η ομάδα μπαίνει μα χαμηλά το κεφάλι στην χρονιά, χωρίς φανφάρες και λόγια. Ο Λεντέσμα π.χ τόνισε ότι την Πέμπτη θα φανεί στο γήπεδο αν είναι έτοιμος. Ούτε θα , ούτε υπόσχομαι, ούτε τίποτα τέτοιο. Όλα στο γήπεδο . Εκεί είναι ο καθρέπτης.\nΟι παλιοί παίκτες το ξέρουν και φαίνεται, ότι και οι νέοι που έχουν έρθει έχουν καταλάβει, ότι ο Παναθηναϊκός δεν έχει περιθώριο για άλλες αποτυχίες. Ο Ζιλμπέρτο επίσης περνάει μία νοοτροπία στην ομάδα, που λέει, ότι «τα πολλά λόγια είναι φτώχεια, στο γήπεδο όλα κρίνονται». Μακάρι αυτό, που δείχνουν οι παίκτες εκτός γηπέδου στην αρχή της σεζόν και αποδειχθεί και στο γήπεδο αρχής γενομένης από την Πέμπτη. Η ΑΙΚ ναι μεν δεν είναι κάτι ιδιαίτερο, αλλά είναι μία ομάδα που έχει φουλ ρυθμό και έρχεται αήττητη για τρεις μήνες. Δεν μπορείς να το παραβλέψεις αυτό και αν το παραβλέψεις θα την πατήσεις. Περισσότερα τις επόμενες ημέρες.\n*Επειδή βλέπω, ότι γίνεται πολύ φασαρία για την παραχώρηση του γηπέδου της Λεωφόρου στα Γιάννενα ευτυχώς επικράτησε η λογική και το γήπεδο δεν δόθηκε σε μία ομάδα, που χρόνια τώρα κρατάει εχθρική στάση απέναντι στον Παναθηναϊκό. Η διοίκηση του ΠΑΣ έχει αποδείξει πολλάκις χρόνια τώρα , ότι είναι κόντρα στον Παναθηναϊκό σε όλα τα επίπεδα και στο γήπεδο του ΠΑΣ τα τελευταία χρόνια ειδικά έχουν ανέβει και πανό με υβριστικούς χαρακτηρισμούς για την ομάδα , ενώ έχουν ακουστεί υβριστικά συνθήματα. Και αυτοί είχαν το θράσος να ζητήσουν το γήπεδο της Λεωφόρου. Είναι αυτό που λέμε και κερατάς και δαρμένος…..Ευτυχώς η διοίκηση του Παναθηναϊκού διόρθωσε το αρχικό της λάθος και δεν έδωσε το γήπεδο….


Πώς τα μέσα κοινωνικής δικτύωσης ενισχύουν την αγάπη της Κίνας για την πλαστική χειρουργική · Global Voices στα Ελληνικά\nΜεταφράστηκε 14/05/2016 19:46 GMT\nΔιαβάστε το άρθρο στα Malagasy, Italiano, polski, Español, Català, عربي, русский, bahasa Indonesia, 日本語, македонски, English\nΕικόνα από TeeLamb. CC BY-NC-SA 3.0\nΜέσα σε λιγότερο από δύο δεκαετίες, η πλαστική χειρουργική έχει γνωρίσει τεράστια άνθηση στην Κίνα. Η ιατρική διαδικασία έχει μεταμορφωθεί σε ένα καταναλωτικό προϊόν, χάρη σε μία πληθώρα διαφημίσεων που διακηρύττουν ένα τυποποιημένο πρότυπο ασιατικής ομορφιάς και χάρη στις διαφημιστικές στρατηγικές των μέσων κοινωνικής δικτύωσης, που χτίζουν μία κοινότητα ενθαρρύνοντας τις γυναίκες να αλλάξουν το πρόσωπό τους και έτσι τη ζωή τους.\nΣύμφωνα με τους υπολογισμούς της βιομηχανίας πλαστικής χειρουργικής στην Κίνα, υπήρξαν 140 εκατομμύρια πιθανοί πελάτες πλαστικής χειρουργικής το 2014. Ένα στα χίλια πρόσωπα έχει υποστεί μεγάλες ή μικρές χειρουργικές επεμβάσεις και δύο στους χίλιους έχουν σκεφτεί το ενδεχόμενο πλαστικής επέμβασης.\n“Δεν αλλάζει μόνο τη ζωή σου, αλλά τον ίδιο σου τον εαυτό”\nΟι κομφουκιανιστές πιστεύουν ότι η πνευματικότητα είναι πολύ πιο σημαντική από την εμφάνιση. Όμως, αυτή η ιδέα έχει παραμεριστεί από την κυρίαρχη άποψη ανάμεσα στους νέους και νέες της Κίνας ότι η εμφάνισή σου μπορεί να καθορίσει τη μοίρα σου. Πολλοί πιστεύουν ότι αλλάζοντας τα χαρακτηριστικά του προσώπου σου, για παράδειγμα τη μύτη ή τα βλέφαρά σου, η ζωή σου γίνεται και αυτή πιο όμορφη.\nΙστορίες για το πώς μία αλλαγή στο πρόσωπο οδηγεί σε ένα καλύτερο μέλλον έχουν μοιραστεί πολλές φορές στα κινέζικα μέσα κοινωνικής δικτύωσης από νεαρές γυναίκες:\nΜία όμορφη εμφάνιση δεν αλλάζει μόνο τη ζωή σου, αλλά τον ίδιο σου τον εαυτό. Ευλογηθείτε και απολαύστε μία όμορφη ζωή και ένα όμορφο μέλλον.\nΠολύ συχνά λέγεται ότι αν μείνεις νέος στο μυαλό, τότε και εμφανισιακά φαίνεσαι νεότερος. Αν και σίγουρα αυτό είναι αληθές, πρέπει να έχεις μία καλή διάθεση για να μείνεις νέος στο μυαλό. Υπάρχουν πολλοί τρόποι για να διατηρήσετε την διάθεσή σας, αλλά το πιο σημαντικό είναι η ικανότητα να εκτιμάτε τον εαυτό σας. Αν κάποιος κοιτάει στον καθρέφτη και αισθάνεται άσχημα, πώς γίνεται αυτό το άτομο να είναι αισιόδοξο για τη ζωή και να παραμένει νέο; Έτσι, η εμφάνιση πάει χέρι-χέρι με το να μένεις νέος στο μυαλό.\nΔείτε τον εαυτό σας να γίνεται πιο νέος, πιο όμορφος. Ποιος νοιάζεται αν είναι ψεύτικο ή φυσικό; Τουλάχιστον τώρα είμαι πολύ χαρούμενη.\nΠαρόμοιες απόψεις υπάρχουν και στο soyoung.com, μία πλατφόρμα υπηρεσιών πλαστικής χειρουργικής, που επιτρέπει στους χρήστες να ανεβάζουν φωτογραφίες τους και να μοιράζονται τις εμπειρίες τους από τις επεμβάσεις τους σε ένα διαδικτυακό ημερολόγιο. Διαχειριστής της πλατφόρμας είναι μία εταιρεία υπηρεσιών πλαστικής χειρουργικής, που προωθεί τις υπηρεσίες της· συνδέει ντόπιους και ξένους ιατρούς και νοσοκομεία κατευθείαν με τους πελάτες τους και επιτρέπει στους χρήστες να κλείνουν επισκέψεις με τους ιατρούς μέσω Διαδικτύου.\nΜέσα σε δύο χρόνια, αυτή η πλατφόρμα έχει συγκεντρώσει περισσότερους από 600.000 χρήστες και έχει διευκολύνει 2.000 κλινικές πλαστικής χειρουργικής να βρουν πελάτες. Υπάρχουν δεκάδες παρόμοιες πλατφόρμες που βοηθούν αυτόν τον κλάδο να προωθήσει τις ιατρικές του υπηρεσίες.\nH δύναμη της διαφήμισης μέσω των μέσων κοινωνικής δικτύωσης\nΤα όμορφα μοντέλα στις διαφημίσεις ενισχύουν ένα τυποποιημένο πρότυπο ασιατικής ομορφιάς – άσπρο δέρμα, διπλές βλεφαρίδες, μακριά και ίσια μύτη, στρογγυλό πρόσωπο, μεγάλα στήθη, μακριοί και λεπτοί γλουτοί. Επιπλέον, οι εφαρμογές στο κινητό που σας επιτρέπουν να αλλάξετε την εμφάνισή σας ενισχύουν τον πειρασμό να αποκτήσετε την «ποθητή» ομορφιά.\nΗ ιδέα που προωθείται από τη βιομηχανία ομορφιάς είναι ότι δεν υπάρχουν άσχημες γυναίκες, αλλά μόνο τεμπέλες γυναίκες που δεν κάνουν τις απαραίτητες χειρουργικές αλλαγές. Όμως, αν και αυτές οι επεμβάσεις δεν είναι πάντα επιτυχείς, δεν υπάρχουν ανάλογες πλατφόρμες κοινωνικής δικτύωσης όπου μοιράζονται εμπειρίες από αποτυχημένες επεμβάσεις.\nΜία έρευνα από την ειδησεογραφική πλατφόρμα Τhe Initium, που βρίσκεται στο Χονγκ Κονγκ, αποκάλυψε ότι η βιομηχανία πλαστικής χειρουργικής χρησιμοποιεί εντατικά τακτικές διαφήμισης μέσω των μέσων κοινωνικής δικτύωσης για να αποκρύψει τα παράπονα και να δημιουργήσει μία συγκεκριμένη νοοτροπία στους πιθανούς πελάτες της.\nΣύμφωνα με μία ανώνυμη πελάτισσα ενός διάσημου χειρουργού σε αυτήν την έρευνα, ο ιατρός της έκανε ένα λάθος σε μία επέμβαση απόξεσης οστού, που προκάλεσε σοβαρή αναπηρία σε μία άλλη πελάτισσα. Παρ’ όλα αυτά, η ομάδα για τα μέσα κοινωνικής δικτύωσης αυτού του ιατρού κατάφερε να πείσει αυτήν και άλλους πιθανούς πελάτες ότι η είδηση αυτή ήταν μία ανυπόστατη φήμη από τους ανταγωνιστές του. Προτού η ανώνυμη πελάτισσα αποφασίσει να κάνει την επέμβαση απόξεσης οστού, έγινε μέλος της ομάδας των πελατών του ιατρού στην πλατφόρμα κοινωνικής δικτύωσης QQ. Τα θετικά σχόλια, ο ενθουσιασμός και η ετοιμότητα των πελατών να υποστούν την επέμβαση την έκανε να ξεχάσει τον πιθανό κίνδυνο στον οποίο έβαζε τον εαυτό της.\nΗ παραμέληση των θυμάτων\nΤα περισσότερα θύματα αποτυχημένων πλαστικών επεμβάσεων δεν θέλουν να μοιραστούν την επώδυνη εμπειρία τους, γιατί σπάνια κερδίζουν τη συμπάθεια του κοινού. Τα παρακάτω σχόλια στην έρευνα του blog lifestyle περιεχομένου Shanghaiist για μία σειρά από διαμαρτυρίες στην Σεούλ της Νότιας Κορέας από θύματα αποτυχημένων επεμβάσεων είναι αρκετά κοινά:\nΔεν τρέφω καμία συμπάθεια για αυτούς που πέφτουν θύματα των «πολύ φτηνών» επεμβάσεων. Πράγματι, οι πλαστικοί χειρουργοί δεν έχουν τα ίδια προσόντα με τους κανονικούς χειρουργούς, αλλά χρειάζεται σκληρή δουλειά και εκπαίδευση για να το κάνεις. Αν κάποιοι είναι τσιγκούνηδες και προσπαθούν να γλιτώσουν χρήματα πηγαίνοντας σε άγνωστους χειρουργούς, τότε κάνουν κακό όνομα και για τους άλλους χειρουργούς που ξέρουν τι να κάνουν και είναι καλοί στη δουλειά τους. Παρεμπιπτόντως μισώ την πλαστική χειρουργική, αλλά το ζήτημα παραμένει όπως είναι. Η Κίνα είναι ένα από τα πλούσια κράτη που έχει ιδιαίτερα αυτή την νοοτροπία του «γιατί να ξοδέψω λεφτά για κάποιον που όντως ξέρει τι κάνει».\nΟι άνθρωποι γεννιούνται με συγκεκριμένη εμφάνιση και ξεχωριστά χαρακτηριστικά. Γιατί απαρνούνται τα χαρακτηριστικά που κληρονόμησαν από τους γονείς τους; Υπάρχει διαφορά ανάμεσα στην αισθητική επέμβαση που γίνεται μετά από κάποιο ατύχημα και σε αυτό. Είναι άσκοπο και καταστροφικό.\nΑκόμα και όταν τα θύματα είναι αρκετά θαρραλέα για να αντιμετωπίσουν την κοινή γνώμη και να μοιραστούν τις ιστορίες τους, οι φωνές τους συχνά καταπνίγονται από την κερδοσκοπική βιομηχανία διαφήμισης στα μέσα κοινωνικής δικτύωσης. Αυτή η ανισότητα πληροφοριών αντιπροσωπεύει τα αρνητικά αποτελέσματα της τωρινής πολιτικής ελέγχου του Διαδικτύου στην Κίνα, η οποία ενθαρρύνει την ανάπτυξη διαδικτυακών εταιρειών ενώ καταστέλλει τη δημιουργία διαδικτυακών κοινοτήτων, όπως αυτές για ζητήματα φεμινιστικά, καταναλωτικά ή για τα δικαιώματα του πολίτη, που πραγματικά χειραφετούν τους απλούς ανθρώπους να μιλήσουν ελεύθερα.\nΗ Ayo Awokoya συνεισέφερε επίσης σε αυτήν τη δημοσίευση.


TERRA – Kαναπές Αναμονής\nΤεχνικές προδιαγραφές υλικών από τα οποία κατασκευάζεται το Terra συνθέτουν ένα ποιοτικό, αισθητικό και ανθεκτικό έπιπλο γραφείου.\nADDA – Καναπές Αναμονής 6,324.00€ 3,162.00€ με Φ.Π.Α.\nΚαναπές χώρου αναμονής-υποδοχής Adda πολλαπλών χρήσεων το οποίο μπορείτε να το μετατρέψετε ανάλογα με τις ανάγκες του χώρου σας.\nΚατασκευασμένος από τον οίκο επίπλων Boss Design.\nGREEN OFFICE – Πολυθρόνα Αναμονής 372.00€ 186.00€ με Φ.Π.Α.\nΠολυθρόνα αναμονής-υποδοχής σε μαύρο ύφασμα.\nΟ λιτός και απλός σχεδιασμός της την καθιστά ιδανική για κάθε εργασιακό χώρο και για οποιονδήποτε χρωματικό τόνο.\nSHEY – Πολυθρόνα Αναμονής 1,029.20€ 514.60€ με Φ.Π.Α.


prefadoros-nafplio.blogspot.gr: Δουλειά και αναταράξεις στο Δήμο Ναυπλιέων\nΘλιβερή η εικόνα του Δημοτικού Συμβουλίου στη Συνεδρίαση που σφράγισε τη νέα Δημαρχία του Δημήτρη Κωστούρου.\nΣκηνές που λίγες φορές είχαμε ζήσει, όχι τόσο με αντεγκλήσεις και ακρότητες, όσο με κατηγορίες και υπονοούμενα, μεταξύ κυρίως Συμβούλων της πλειοψηφίας.\nΠάντα μπορεί να υπάρξουν έντονες αντιπαραθέσεις σε ένα Δημοτικό Συμβούλιο, για θέματα όμως πολιτικής, διαφορετικής προσέγγισης και καμιά φορά προσωπικές αντιδικίες, αλλά ευθείες βολές και τοπικιστικές αντιπαλότητες νομίζω για πρώτη φορά είχαμε.\nΞέρω ότι οι περισσότεροι τα ερμηνεύουν σαν αποτέλεσμα της διάσπασης στην εκλογή του νέου Δημάρχου και των προσωπικών επιδιώξεων και ακόμη στην "κατοχύρωση" θέσεων στο νέο σκηνικό που διαμορφώνεται.\nΧωρίς να παραγνωρίζω αυτά τα δεδομένα, για μένα κάπου, και αργά ή γρήγορα, θα ξέσπαγαν οι αντιφάσεις του Καλλικράτη και η τοπογραφία που κύρια ευθύνη για το Νομό μας φέρει ο Γιάννης Μανιάτης.\nΕξηγούμαι, θα θυμούνται οι αναγνώστες μου ότι έδωσα μάχη, μέσα από το διαδίκτυο, μαζί με ελάχιστους άλλους και πιο αρμόδιους από μένα, για το λάθος της κατάργησης του Δήμου Μυκηνών και την ενσωμάτωση του Δήμου Μιδέας στο Δήμο Ναυπλιέων.\nΗ ανεξήγητη, για πολλούς, επιμονή και τελικά επιβολή αυτής της χωροθέτησης από τον Γιάννη Μανιάτη και η αποδοχή, για μικροκομματικούς και προσωπικούς λόγους, της ένταξης της Μιδέας στο Δήμο Ναυπλιέων από τον Παναγιώτη Αναγνωσταρά επέφερε ήδη τις πρώτες παρενέργειες.\nΑν τότε είχε ακουστεί η γνώμη της πλέον αρμόδιας Δημάρχου Μιδέας κ. Κανέλας Τζιάρου για Δήμο Μυκηναίων με Κουτσοπόδι, Μυκήνες και Μιδέα πολλά θα είχαν προληφθεί.\nΑς είναι, η ουσία είναι ότι άνοιξαν μέτωπα στο Συνδυασμό που έφτιαξε ο Παναγιώτης Αναγνωσταράς που καλείται να αντιμετωπίσει ο Δημήτρης Κωστούρος, που παρά το σάστισμα, κατά πως φαίνεται έχει αποφασίσει να δείξει σε όλους και να βάλει να δουλέψει ο μηχανισμός του Δήμου που είχε αδρανοποιηθεί για μήνες.\nΠρος το παρόν δεν έχει να φοβηθεί τίποτα, όσο ακολουθεί τη νομιμότητα θα κερδίζει, αν καταφέρει να ισορροπήσει και τους Συμβούλους του, τουλάχιστον να φαίρονται με σοβαρότητα και αξιοπρέπεια, θα έχει κερδίσει την πρώτη φάση που εκ των πραγμάτων θα είναι και η πιο δύσκολη της θητείας του.\nΗ αντικατάσταση του Ειδικού Συμβούλου του Παναγιώτη Αναγνωσταρά, Γιώργου Τσούρνου, μάλλον αναμενόμενη.\nΈπρεπε να απολυθεί ο Γιώργος Τσούρνος για να μάθουμε από τον ίδιο για τα θέματα που ασχολήθηκε, όπως ο ίδιος λέει, αν και τόσους μήνες κανείς δεν μας πληροφόρησε.\nΒέβαια δεν μας είπε, σε επιστολή που εξέδωσε, την πορεία και το αποτέλεσμα της προσπάθειάς του σε θέματα κυρίως χιλιοειπωμένα και χρονίζοντα από τότε που ήταν ο ίδιος Δήμαρχος, τα περισσότερα.\nΌσο για τον έτερο Ειδικό Σύμβουλο, τον Μιχάλη Καζά, αν και δεν έχουμε επίσημη ενημέρωση για απόλυση μάλλον φεύγει και αυτός αν κρίνουμε από τα πικρόχολα σχόλια κατά του νέου Δημάρχου από την ιστοσελίδα του.\nΚαλά δεν καταλαβαίνουν ότι μειώνουν τον εαυτό τους και όχι το Δήμαρχο Κωστούρο;\nΑυτές τις περιβόητες ΕΔΕ ποιος τις κάνει; ούτε στο Δημοτικό Συμβούλιο ειπώθηκε.


Στο "Get Out" φοράει ψάθινο καπέλο και γελάει, ενώ τα μάτια του μαρτυρούν πόνο και σύγχιση, στο τηλεοπτικό "Atlanta" φοράει skinny jeans και καπνίζει τσιγάρα, στο "Knives Out" κυκλοφορεί με κοστούμι και έχει μουστάκι, στο "Someone Great" είναι μελαγχολικός και ονειροπόλος. Είναι ο LaKeith Stanfield που, πριν καλά-καλά κλείσει 3 δεκαετίες ζωής, έχει κάνει το Hollywood να υποκλίνεται στο ταλέντο του, την ίδια ώρα που εκείνος μοιάζει να αδιαφορεί για τη φήμη, τα λεφτά και τη δόξα. Φοβερά εσωστρεφής και ιδιωτικός, ο 30χρονος ηθοποιός έχει δει τα τελευταία χρόνια την καριέρα του να απογειώνεται, διατηρώντας παράλληλα ένα μυστήριο γύρω από τη ζωή του.\nΓεννημένος στο Σαν Μπερναντίνο της Καλιφόρνια, μεγάλωσε «φτωχικά σε μια "ραγισμένη" οικογένεια, η οποία ήταν προβληματική και από τις δύο πλευρές», όπως έχει ο ίδιος δηλώσει στο παρελθόν. Αποφάσισε να ασχοληθεί με την υποκριτική όταν στα 14 πήρε μέρος σε σχολική παράσταση.\nΕκτός από ταλαντούχος ηθοποιός, ο LaKeith Stanfield είναι και μια περσόνα, η οποία μοιάζει να μην είναι ποτέ ίδια. Το 2018 πρωταγωνίστησε στην αναρχική κωμωδία "Sorry to Bother You", κι έτσι υιοθέτησε κι εκείνος μια αναρχική περσόνα, όσο καιρό την προωθούσε. Αγόρασε δεκάδες περούκες και ύστερα πήγε σε διάφορα σινεμά στο Λος Άντζελες κι έκρυψε τα εισιτήρια της ταινίας μέσα στις περούκες, προκειμένου να τα βρει το κοινό. «Το να μπορείς να περνάς καλά όσο προωθείς μια ταινία, μοιάζει με ξεχασμένη τέχνη και εγώ ήθελα το κοινό να περάσει καλά μαζί μου. Άσε που μου άρεσε τρελά η ταινία και ήθελα ο κόσμος να τη δει τσάμπα», είχε δηλώσει σε συνέντευξή του στον Guardian. Για πολλούς ηθοποιούς μια τέτοια κίνηση θα έμοιαζε εκκεντρική, για τον Stanfield όμως είναι άλλη μια κανονική ημέρα, αφού έχει συνηθίσει το κοινό αλλά και τους συναδέλφους του σε τέτοιους είδους προκλήσεις.\nΉταν υποψήφιος για Όσκαρ δεύτερου ανδρικού ρόλου για την ταινία "Judas and the Black Messiah", στην οποία υποδύεται τον William O’Neal, μέλος των Μαύρων Πάνθηρων, που όμως τελικά συνεργάστηκε με το FBI, καταδίδωντας τους συντρόφους του. Όταν έφτασε στα χέρια του το σενάριο, υπέθεσε ότι θα υποδυθεί τον δολοφονημένο αρχηγό της οργάνωσης, Fred Hampton, μια γρήγορη αναζήτηση στο Google όμως τον έκανε να συνειδητοποιήσει πόσο πολύ έμοιαζε με τον προδότη O’Neal. Ο Stanfield απέδωσε τον ρόλο με την χαρακτηριστική του πια εσωτερικότητα. Πολλοί έγραψαν ότι αυτή ήταν η καλύτερη ερμηνεία της ζωής του, εκείνος όμως δεν την αντιλήφθηκε ως τέτοια. Αντιμετώπισε πολλές κρίσεις πανικού στα γυρίσματα ενώ έχει δηλώσει πως το άγχος που βίωνε προσπαθώντας να υποδυθεί έναν χαρακτήρα που απείχε έτη φωτός από τα πιστεύω του, του προκάλεσε αλωπεκίαση. «Ρίσκαρε πολλά με αυτή την ερμηνεία. Η ιδεολογία του είναι πολύ διαφορετική από εκείνη του O’Neal και φαινόταν πως κάποιες μέρες όλο αυτό του ήταν εξαιρετικά δύσκολο», είχε δηλώσει ο συμπρωταγωνιστής του, Daniel Kaluuya. «Του βγάζω το καπέλο για όλο αυτό».\nΛίγο πριν κυκλοφορήσει η τρίτη σεζόν του "Atlanta" της σειράς που τον έκανε ευρέως γνωστό στο κοινό, ο LaKeith Stanfield συνεχίζει να μαγεύει το Χόλιγουντ με την μυστηριώδη, στα όρια του σουρεάλ περσόνα του. Κανείς δεν ξέρει αν είναι όντως έτσι ο χαρακτήρας του ή αν υποδύεται κάποιον ρόλο δικής τους εμπνεύσεως, το μόνο σίγουρο είναι πως θα μας απασχολήσει πολύ στο μέλλον, τόσο με το ταλέντο του, όσο και με την συμπεριφορά του.


Θετική η πρώτη ψήφος του εκλογικού νόμου στην Ξάνθη - ΕΜΠΡΟΣ\nΑρχική ΠΟΛΙΤΙΚΗ Πολιτική Επικαιρότητα Θετική η πρώτη ψήφος του εκλογικού νόμου στην Ξάνθη\nΠοιες είναι οι προτεινόμενες αλλαγές – Τα θετικά και τα αρνητικά από τον Α. Κοντό και τον Θ. Ξυνίδη\nΚοντός: «Κάνει πίσω η κυβέρνηση στην απλή αναλογική …» – Ξυνίδης: «Κινείται σε θετική κατεύθυνση…»\n«Χέρι» στον εκλογικό νόμο ετοιμάζεται να βάλει η κυβέρνηση προωθώντας σημαντικές αλλαγές ωστόσο όχι τόσο ριζοσπαστικές όσο προέβλεπε το πρόγραμμα της Θεσσαλονίκης με σημείο αναφοράς την καθιέρωση της απλής αναλογικής που αποτελούσε πάντα το ιδεολογικό πρόταγμα της Αριστεράς. Οι καινοτομίες που εισάγει το νομοσχέδιο είναι η περαιτέρω διεύρυνση του εκλογικού σώματος με ψήφο στα 17 αλλά και ο κατακερματισμός των μεγάλων εκλογικών περιφερειών της Αθήνας και της Θεσσαλονίκης που αποτελούσαν πάντα τους καθοριστικούς πόλους εκλογιμότητας και ως εκ τούτου εστίες για την ανάπτυξη διάφορων ειδών διαπλοκής. Επίσης το νομοσχέδιο ευνοεί τις προεκλογικές συνεργασίες κομμάτων και τα πολυκομματικά σχήματα βάζοντας ένα τέλος στην περίοδο των αυτοδύναμων κυβερνήσεων. Ένα ζήτημα που προϋποθέτει αλλαγή της πολιτικής κουλτούρας, ωστόσο το επιτάσσουν οι καιροί… και το πολιτικό προσωπικό επιβάλλεται να ωριμάσει και να προσαρμοστεί.\nΟι προτεινόμενες αλλαγές του εκλογικού νόμου\nΕιδικότερα το νομοσχέδιο που ετοιμάζεται να φέρει προς διαβούλευση σύμφωνα με τα προτεινόμενα περιλαμβάνει:\n-Ψήφο στα 17: Να σημειώσουμε ότι αρκετές χώρες δίνουν την δυνατότητα της ψήφου στους 17ρηδες\n– Σπάσιμο των μεγάλων εκλογικών περιφερειών: Καμία εκλογική περιφέρεια δεν θα έχει εφεξής περισσότερους από δέκα βουλευτές. Ειδικά η Β’ Αθηνών, η μεγαλύτερη εκλογική περιφέρεια της χώρας σπάει σε τέσσερα κομμάτια.\n-Επιτρέπει την προγραμματική προεκλογική συνεργασία των κομμάτων: Ο ισχύων εκλογικός νόμος δεν προέβλεπε.\n– Το μπόνους των εδρών μειώνεται από 50 σε 30 και για κόμματα ή συνεργασία κομμάτων με ποσοστό 40%.\n-Καθιερώνεται η απλή αναλογική για 270 βουλευτές\n-Διατηρείται το πλαφόν του 3% για είσοδο στη Βουλή\n-Καθιερώνεται μεικτό σύστημα και με σταυρό (στο νομό) και με λίστα (στην περιφέρεια).\n-Μένει ανοικτό το θέμα της μείωσης των εδρών από 300 στις 200.\n-Καθιέρωση κοινωνικού ελέγχου των υποψήφιων βουλευτών: Αν περάσει αυτή η πρόταση σημαίνει ότι καθιερώνονται για την επιλογή των υποψηφίων βουλευτών οι προκριματικές εκλογές κατά νομό.\n-Καθιερώνεται για πρώτη φορά 12ετής θητεία στους βουλευτές.\nΝα σημειώσουμε ότι σύμφωνα με το Σύνταγμα ο κάθε νέος εκλογικός νόμος για να ισχύσει στις επόμενες εκλογές θα πρέπει να ψηφιστεί από τοα 2/3 της Βουλής. Διαφορετικά ψηφίζεται και ισχύει για τις μεθεπόμενες εκλογές.\nΤα θετικά και τα αρνητικά από τον Α. Κοντό και τον Θ. Ξυνίδη\nΤα θετικά και τα αρνητικά του υπό σχηματισμόν εκλογικού νόμου κλήθηκαν να σχολιάσουν με κάθε επιφύλαξη πριν οριστικοποιηθεί και τεθεί υπό διαβούλευση δύο έμπειροι πολιτικοί άνδρες του τόπου μας. Ο πρώην υπουργός και βουλευτής Αλέξανδρος Κοντός και γνωστός δικηγόρος και με πολυετή θητεία στην τοπική αυτοδιοίκηση Θανάσης Ξυνίδης. Πρόκειται για δύο πολιτικές προσωπικότητες που «έφαγαν με το κουτάλι τις εκλογές» και κατά συνέπεια η γνώμη τους έχει βαρύτητα παρά το γεγονός ότι η προσέγγισή τους δεν αποκλείει τις πολιτικές καταβολές και πεποιθήσεις του καθενός.\nΚοντός: «Κάνει πίσω η κυβέρνηση στην απλή αναλογική …»\nΑρχικά ο κ. Κοντός επεσήμανε πως η κυβέρνηση κάνει πίσω στην πάγια θέση της για καθιέρωση της απλής αναλογικής επισημαίνοντας πως αυτό που εισάγει είναι ενισχυμένη και όχι απλή αναλογική: «Μου κάνει εντύπωση πως ο κ. Κουρουμπλής υπουργός μιας …αριστερής κυβέρνησης δήλωσε πως η απλή αναλογική φέρνει ακυβερνησία. Αυτό που εισάγουν δεν είναι απλή αναλογική αλλά ενισχυμένη. Ωστόσο θεωρώ πολύ θετικό το ότι επιχειρείται το σπάσιμο των μεγάλων εκλογικών περιφερειών. Είναι πιο δίκαιο… Διατηρώ όμως επιφυλάξεις για το πώς μπορεί να λειτουργήσει η εκλογή με σταυρό και με λίστα παράλληλα. Για παράδειγμα όταν ένα κόμμα εκλέγει έναν βουλευτή στο νομό και όταν ο επικεφαλής του ψηφοδελτίου εκλέγεται με λίστα αυτό δεν θα δημιουργήσει προβλήματα καθόσον οι υπόλοιποι θα έχουν τον ρόλο του …ψηφοκουβαλητή!», σημειώνει ο κ. Κοντός ωστόσο επιφυλάσσεται για την ακριβή ερμηνεία. Παράλληλα εκφράζει την ένστασή του αναφορικά με τον περιορισμό της θητεία των βουλευτών επισημαίνοντας πως εφόσον εκλέγονται δεν τίθεται θέμα περιορισμοί της θητεία τους. Τέλος στα θετικά πιστώνει την δυνατότητα συνεργασιών καταθέτοντας την άποψη πως για να βγει η χώρα μας από την κρίση πρέπει να κυβερνηθεί από οικουμενικά σχήματα γιατί απομακρύνονται οι φανατισμοί, υπάρχουν ευρύτερες συναινέσεις. Όπως χαρακτηριστικά τονίζει: «Δεν μπορεί ένα κόμμα να σηκώσει το πολιτικό βάρος που δημιουργούν τα μέτρα και τα μνημόνια. Χαρακτηριστικό παράδειγμα η πανωλεθρία του ΠΑΣΟΚ. Η ΝΔ άντεξε γιατί έχει πιο συμπαγή εκλογική βάση».\nΞυνίδης: «Κινείται σε θετική κατεύθυνση…»\nΘετικό πρόσημο βάζει ο κ. Ξυνίδης στον περιορισμό της θητείας του βουλευτή σε 12 χρόνια επισημαίνοντας πως έπρεπε να γίνει για να σταματήσει αυτή η κατάσταση με τους επαγγελματίες πολιτικούς και να επιτυγχάνεται η ανανέωση του πολιτικού προσωπικού της χώρας. Επίσης θετικά αποτιμά την κατάτμηση των περιφερειών και την μείωση του μπόνους των 50 εδρών: «Ο κατακερματισμός των μεγάλων περιφερειών είναι μια πολύ σημαντική αλλαγή γιατί αποσυνδέει τους δεσμούς πελατολογίας που είχαν αναπτυχθεί σ’ όλες αυτές τις περιφέρειες και την κάθε είδους διαπλοκή με τα ΜΜΕ. Θεωρώ ότι είναι προς την σωστή κατεύθυνση όλες οι προτεινόμενες αλλαγές. Σημαντικό επίσης είναι ότι ευνοεί τις συνεργασίες… Πριν 5 χρόνια θα λέγαμε ότι οδηγεί σε ακυβερνησία. Είναι καιρός να πάψουμε να έχουμε ψευδαισθήσεις για αυτοδύναμες κυβερνήσεις και να δούμε την πραγματικότητα. Κι η δυνατότητα των συνεργασιών θα μπορούσε να λειτουργήσει καλύτερα σ’ ένα υγιές πολιτικό περιβάλλον». Ωστόσο ο κ. Ξυνίδης βλέπει και πολιτική σκοπιμότητα του ΣΥΡΙΖΑ σ’ αυτό καθώς οι συνεργασίες ενεργοποιούν φυγόκεντρες δυνάμεις από την ΝΔ και δίνουν ώθηση στις διασπαστικές τάσεις από τα πολυσυλλεκτικά κόμματα επιφέροντας πολυκερματισμό του πολιτικού συστήματος κάτι που δεν συμφέρει κυρίως τη ΝΔ που προσπαθεί να εδραιωθεί στο χώρο της κεντροδεξιάς.\nΠροηγούμενο άρθρο Στον «αέρα» η προκήρυξη για τις 14 προσλήψεις του Δήμου Ξάνθης\nΕπόμενο άρθρο Με «λίγο απ’ όλα» θα διατεθούν τα ανταποδοτικά του TAP στο δήμο Αβδήρων


Vaalserberg Κήπος Στοιχείο 1 ρίζα Λιπάσματα 1L VAALSERBERG 23,20 € - Culture Indoor\n> Λιπάσματα και πρόσθετα>Engrais hydroponiques >Vaalserberg ΣΤΟΙΧΕΙΟ>Vaalserberg Κήπος Στοιχείο 1 ρίζα Λιπάσματα 1L\nVaalserberg Κήπος Στοιχείο 1 ρίζα Λιπάσματα 1L\nΠερισσότερο από ένα λίπασμα ρίζα, στοιχείο 1 είναι μια πραγματική έξυπνο θρεπτικά συστατικά!\nΤιμή / μονάδα : 19,34 € (εξαιρουμένου του φόρου) την L\nΠερισσότερο από ένα λίπασμα ρίζα, στοιχείο 1 είναι μια πραγματική έξυπνο θρεπτικά συστατικά! Ενισχύει και αναζωογονεί τις ρίζες.\nΠλούσιο σε θρεπτικά συστατικά και εξαιρετικά διαλυτό, στοιχείο 1 φέρνει άμεσα τα ενεργά στοιχεία που προστατεύουν και αναδιάρθρωση των δενδρυλλίων.\nΣτοιχείο 1 έχει σχεδιαστεί για να αναλάβει τη φροντίδα του ρίζες, που παράγει λαμπρό λευκό ρίζες είναι βαθιές ρίζες μέσα. Με τον τρόπο αυτό διευκολύνει τη σωστή απορρόφηση των θρεπτικών συστατικών υψηλής απόδοσης ανάπτυξη.\nΣχεδιασμένο για νεαρά φυτά, την καινοτομία Vaalserberg Κήπος θρέφει και ενεργοποιεί το ριζικό σύστημα των φυτών σας. Στοιχείο 1 ενεργούς μικροοργανισμούς ανάπτυξη και προκαλεί έντονη ανάπτυξη της ρίζας και τις ρίζες τους. Με ένα ισχυρό ριζικό σύστημα, το φυτό προσαρμόζεται αμέσως στο περιβάλλον του.\nΚατάλληλο για όλους τους τύπους των φυτών στην υδροπονία, aeroponics, NFT, τη γη και καρύδα.\nΣτοιχείο 1 λίπασμα ρίζας των φυτών, την αναπτυξιακή βοήθεια ενός ισχυρού ριζικού συστήματος.\nΠοια είναι τα οφέλη της Element 1;\nΠολύ απλό στη χρήση και εξαιρετικά διαλυτό στο νερό.


Topsites web directory - Technews.gr - Νέα για την τεχνολογία στα Ελληνικά\n:: Αθλητισμός:: Αυτοκίνητο & Μοτοσυκλέτα:: Για webmasters:: Για παιδιά:: Διασκέδαση:: Δωρεάν Υπηρεσίες - Προϊόντα:: Εκπαίδευση:: Ενημέρωση Portals - Online Ενη... Εφημερίδες Περιοδικά Ραδιοφωνικοί Σταθμοί Τηλεοπτικοί Σταθμοί:: Επιστήμη:: Επιχειρήσεις & Οικονομία:: Ηλεκτρονικό Εμπόριο:: Ηλεκτρονικοί Υπολογιστές:: Κοινότητες Χρηστών:: Κοινωνία:: Τέχνες:: Τουρισμός:: Υγεία & Ομορφιά\nhttp://www.technews.gr/ Κατηγορίες : Ενημέρωση / Portals - Online Ενημέρωση Θέση στο TopSites : 7Βαθμολογία στο TopSites : 234892Google Pagerank : 4 Link Popularity : 921Μέγεθος : 65 kbTechnews.gr - Νέα για την τεχνολογία στα ΕλληνικάΓλώσσες : Περιγραφή : Το Technews.gr είναι ένας ιστοχώρος με νέα για την τεχνολογία. Καθημερινή ενημέρωση, με σημαντικά νέα από όλο το κόσμο.http://www.technews.gr/ Αποθηκευμένη σελίδαΑνώνυμη επίσκεψηDomain information\nΚριτικές :Βαθμολογία : technews.gr’ψογο forum-τα παιδιά έχουν την λύση σε ότι πρόβλημα αντιμετώπισα. Πολύ καλή η προσθήκη videos!Συγγραφέας : ΚυριακοςΒαθμολογία : Η νέα έκδοση είναι απλά καταπληκτική!Ίσως η πιο καλοστημένη σελίδα του χώρου, με καθημερινή ενημέρωση, πραγματικά εντυπωσιακή γκαλερί και ουσιαστικό φορουμ (χωρις να υπαρχουν χιλιαδες ανουσιες καταχωρήσεις).\nΠροσωπικα χρησιμοποιώ το τεχνολογικό λεξικό το οποίο αν και μικρό για την ώρα βελτιώνεται συνεχώς.\nΗ νέα εμφάνιση (διαφορετική από το screenshot που υπαρχει εδώ) είναι λιτή με ωραία γραφικά και εύχρηστο μενού. Καλή συνέχεια!Συγγραφέας : Manos E.Βαθμολογία : Πολύ καλό siteΠολύ ενδιαφέρον site, με ειδήσεις σχετικά με τεχνολογία. Ίσως το μόνο αδύνατό του σημείο είναι η εμφάνιση, που θα μπορούσε να είναι κάπως καλύτερηΣυγγραφέας : Γιώργος Τ.Βαθμολογία : ’ξίζει να την επισκευτείτεΜια από τις σελίδες που επισκέπτομαι σχεδόν κάθε φορα που βρίσκομαι στο Internet. Πραγματικά καθημερινή ενημέρωση και μια πολύ προσεγμένη συλλογή από εικόνες και wallpaper. Το forum χρειάζεται περισσότερο κόσμο αλλά σιγά σιγά τα πράγματα βελτιώνονται.Συγγραφέας : Petros PΒαθμολογία : Καθημερινή ΕνημέρωσηΚαθημερινή ενημέρωση στον τεχνολογικό και όχι μόνο τομέα.\nΑξιο προσοχής το τεχνολογικό λεξικό...\nΣυγγραφέας : BasilisΓράψτε μια κριτική για το http://www.technews.gr/\nDeveloped by HumanWorks © 2005 - 2017 TopSites Page parsed in 0.02 seconds


Για την τριχόπτωση: δαφνέλαιο\nΤο δαφνέλαιο είναι γνωστό παραδοσιακό καλλυντικό υλικό, που χρησιμοποιείται για την περιποίηση των μαλλιών. Είναι πλούσιο σε βιταμίνη Ε και λιπαρά οξέα, σταματάει την τριχόπτωση, ψαλίδα, μαυρίζει τα μαλλιά και τους δίνει... Διαβάστε περισσότερα\nΓνωρίζετε γιατί βάζουμε φύλλα δάφνης στις φακές;\nΤα φύλλα δάφνης, εκτός από άρωμα και μια γλυκο-καυτερή γεύση, προσφέρουν και την ευεργετική δράση τους στο πεπτικό σύστημα, όταν συνδυάζονται με τις φακές αλλά και με άλλα όσπρια. Αν μπαίνουν στην... Διαβάστε περισσότερα\nΗ Δάφνη (Βάγια)\nΗ δάφνη είναι αειθαλής θάμνος, συνήθως 2-4 μ. ύψος, που μπορεί όμως να διαμορφωθεί και σε μεγάλο δέντρο. 'Εχει ορθόκλαδη ανάπτυξη. Τα φύλλα του είναι δερματώδη, αρωματικά, με λαμπρό πράσινο χρώμα. Τα... Διαβάστε περισσότερα\nΗ Δάφνη του Απόλλωνος\nΗ Δάφνη ήταν μια νύμφη, κόρη του ποταμού Πηνειού, την οποία μεταμόρφωσε ο πατέρας της, στο γνωστό θάμνο, για να ξεφύγει από τον έρωτα του Απόλλωνα. Ο Απόλλωνας μόλις έμαθε τι είχε... Διαβάστε περισσότερα\nΣυνταγές για υπέροχα αρωματικά λάδια με βότανα\nΠαρά τις ξενόφερτες επιρροές που έχουν δεχτεί τα διατροφικά μας πρότυπα, κανείς δεν μπορεί να φανταστεί την ελληνική κουζίνα χωρίς ελαιόλαδο. O φυσικός «χυμός» της ελιάς υπερτερεί έναντι των άλλων λιπαρών ουσιών... Διαβάστε περισσότερα\nΜαροκινά λεμόνια «Τουρσί». Το τουρσί από λεμόνια, είναι βασικό υλικό της μαροκινής μαγειρικής. Χρησιμοποιείται στα περισσότερα πιάτα ως συνοδευτικό.Υλικά (για 1 γυάλινο δοχείο ενός λίτρου)-6 λεμόνια-½ κιλό χοντρό αλάτι-1 ξυλάκι κανέλα-3 φύλλα... Διαβάστε περισσότερα\nΠαραδοσιακά γιατροσόφια για την μύτη και τον λαιμό μας\nΠρόβλημα με τον λαιμό ή την μύτη μας;; Υπάρχει λύση με τα παραδοσιακά γιατροσόψια: -Όταν στεγνώσει η μύτη, ρουφάμε αλατόνερο ή χρησιμοποιούμε φυσικό ορό.-Όταν πονάει ο λαιμός, τρώμε κατά διαστήματα μέλι και συχνά... Διαβάστε περισσότερα\nΦτιάξτε αρωματικά λάδια για το φαγητό\nO φυσικός «χυμός» της ελιάς υπερτερεί έναντι των άλλων λιπαρών ουσιών λόγω της αυξημένης περιεκτικότητάς του σε πολυφαινόλες και μονοακόρεστα λιπαρά οξέα, που ωφελούν την καρδιά μας και μας χαρίζουν μακροζωία. Eκτός... Διαβάστε περισσότερα


“Έρωτες” Γεωργιάδη: Δεν θα αφήσουμε χωρίς στήριξη εταιρείες όπως η Aegean - PROTINEWS\n«Δεν θα αφήσουμε εταιρείες, όπως η Aegean, χωρίς στήριξη», διαμήνυσε σήμερα ο υπουργός Ανάπτυξης και Επενδύσεων κ. Αδωνις Γεωργιάδης, κατά τη διάρκεια συνέντευξης όπου παρουσιάσθηκε ο σχεδιασμός και τα χρηματοδοτικά εργαλεία για τη στήριξη της οικονομίας και των επιχειρήσεων.\nΌπως είπε το σχέδιο για την Aegean είναι υπό επεξεργασία, αποφεύγοντας πάντως να απαντήσει εάν υπάρχει πρόθεση συμμετοχής του Δημοσίου στο μετοχικό της κεφάλαιο. «Δεν είμαστε σε θέση να σας ανακοινώσουμε ακόμη το σχέδιό μας. Όταν είναι έτοιμο, θα σας το ανακοινώσουμε», σημείωσε χαρακτηριστικά.\nΟ υπουργός ανέφερε ότι η Αegean, μετά τις κρατικές ενισχύσεις που δέχονται οι ανταγωνιστές της στις άλλες ευρωπαϊκές χώρες, δέχεται αθέμιτο ανταγωνισμό. «Γι’ αυτό και δεν θα την αφήσουμε χωρίς στήριξη και να βρεθεί σε θέση αδυναμίας».\nΠριν από λίγες ημέρες, πάντως, ο πρόεδρος της Aegean Ευτύχης Βασιλάκης σε τηλεδιάσκεψη με τους αναλυτές, είχε αποκλείσει, κάθε σενάριο κρατικοποίησης, ενώ είχε πει πως τα μέτρα στήριξης θα μπορούσαν να περιλαμβάνουν τη δυνατότητα παροχής κρατικών εγγυήσεων σε δάνεια, την παροχή οριζόντιων μέτρων στήριξης του προσωπικού.


Αύξηση στήθους: Κρέμες, ορμόνες, brava, λίπος, ενθέματα σιλικόνης.\nΕπιλογές αύξησης στήθους\nΥπάρχει μόνο μια μη χειρουργική εναλλακτική για τα εμφυτεύματα στήθους, που γνωρίζω και είναι το BRAVA, το οποίο λειτουργεί αλλά θα πρέπει να το χρησιμοποιείτε καθημερινά για πολλές ώρες, και τα αποτελέσματά του θέλουν καιρό για να φανούν, περίπου 11 μήνες. Επιπλέον, η αύξηση που προσφέρει είναι μέτρια, και δεν έχει τα ίδια αποτελέσματα, με τα εμφυτεύματα στήθους. Μια νέα τεχνική είναι και η μεταφορά λίπους στο στήθος , που ονομάζεται φυσική, διότι χρησιμοποιεί το δικό σας ιστό του σώματος. Ωστόσο, είναι μια χειρουργική τεχνική.\nLarry Fan, MD:\nΥπάρχουν τρεις κύριες εναλλακτικές λύσεις, για την αύξηση του μαστού, χωρίς τη χρήση εμφυτευμάτων :\nΧάπια και κρέμες : Υπάρχει ένας μεγάλος αριθμός από ορμονικά και ομοιοπαθητικά χάπια και κρέμες, που υπόσχονται αύξηση του μαστού,αλλά δεν υπάρχουν αποδείξεις για την αποτελεσματικότητάς τους .\nΤο σύστημα Brava: Το Brava είναι μια μη επεμβατική θεραπεία,που περιλαμβάνει μια ειδική συσκευή τύπου στηθόδεσμου. Θα πρέπει να χρησιμοποιείται για τουλάχιστον δέκα ώρες την ημέρα, για δέκα εβδομάδες ή και για περισσότερο . Μελέτες έχουν δείξει μια μέτρια αύξηση του μεγέθους του στήθους, περίπου ένα μέγεθος, μετά από δέκα εβδομάδες χρήσης , αλλά παραμένει ασαφής ,το πόσο καιρό παραμένουν τα αποτελέσματα μετά την θεραπεία.\nΜεταφορά λίπους: Η μεταφορά λίπους έχει χρησιμοποιηθεί πρόσφατα, με κάποια επιτυχία στην ανακατασκευή ελαττωμάτων, σε ασθενείς με καρκίνο του μαστού . Υπάρχουν , ωστόσο , μια σειρά από ερωτήματα που θα πρέπει να μελετηθούν, πριν να κερδίσει την αποδοχή μας. Για παράδειγμα , η ένεση λίπους θα καθιστά πιο δύσκολο, τον εντοπισμό καρκίνο του μαστού;\nΕν ολίγοις , η αύξηση του μαστού με τη χρήση εμφυτευμάτων, συνεχίζει να είναι και σήμερα, η καλύτερη μέθοδος αύξησης του μαστού . Τα εμφυτεύματα μπορεί να μην είναι τέλεια , αλλά επειδή τα χρησιμοποιούμε καιρό,γνωρίζουμε τα οφέλη και τις επιπλοκές τους .\nDan Mills, MD:\nΥπήρξαν μια σειρά από ορμονικά και ομοιοπαθητικά κρέμες και φάρμακα, που υπόσχονται αύξηση του μαστού , χωρίς όμως απτά αποτελέσματα , όπως και το σύστημα Brava.\nΟι ενέσεις λίπους φαίνονται να κερδίζουν σε δημοτικότητα, και πολλοί πλαστικοί χειρουργοί τις έχουν χρησιμοποιήσει ,για να βοηθήσουν τους ασθενείς να αποκαταστήσουν, μικρά και μεγάλα ελαττώματα του μαστού . Υπάρχουν χειρουργοί ,που χρειάστηκαν τέσσερις με επτά ώρες, για να κάνουν μια τέτοια επέμβαση , που συνήθως μπορεί να αυξήσει το μέγεθος του στήθους μόνο περίπου σε ένα μέγεθος (περίπου 150cc ) . Αυτό μπορεί να κοστίσει συνήθως περίπου 20,000$ για αυτό το ένα μέγεθος, και συχνά μπορεί να χρειαστεί να επαναληφθεί, εάν δεν είναι αρκετά ικανοποιητικό το μέγεθος, για τις επιθυμίες του ασθενούς .\nΕπιπλέον υπάρχουν πολλές απορίες ακόμα , όπως το αν αυτή η επέμβαση, θα καθιστά δύσκολη την εύρεση του καρκίνου , ή το αν θα προκαλέσει μακροπρόθεσμα επιπτώσεις, που μπορεί να καλύψουν τον καρκίνο (πρόκληση αύξησης των ποσοτήτων του ασβεστίου). Αυτό μπορεί να είναι πολύ επικίνδυνο αν ο γιατρός, εκτοξεύει μόνο το λίπος στο στήθος και δεν κάνει μια πραγματική εμφύτευση λίπους , καθώς μπορεί να δημιουργήσει εξογκώματα στο στήθος, ουλές, ακόμα και νέκρωση.\nΥπάρχουν πολλά ακόμα, που πρέπει να μελετήσουμε, ώστε να είμαστε σίγουροι, ότι κάνουμε το καλύτερο για τους ασθενείς μας, και δεν τους βλάπτουμε μακροπρόθεσμα.\nΤα εμφυτεύματα σήμερα, είναι το καλύτερο μέσο που διαθέτουμε για την αύξηση του μαστού , όσο ατελής και αν είναι, επειδή τα χρησιμοποιούμε για σχεδόν 50 χρόνια , και γνωρίζουμε τις επιπλοκές και τα οφέλη τους.\nΟι κύριες εναλλακτικές λύσεις για την αύξηση του μαστού είναι:\nΗ ενίσχυση στο εσωτερικό των στηθόδεσμων\nΤο BRAVA (εξωτερικό σύστημα αύξησης του μαστού)\nΟι ενέσεις λίπους στο στήθος\nΤο σύστημα BRAVA εφευρέθηκε από έναν πλαστικό χειρουργό , και το οποίο είναι μια εξωτερική συσκευή αναρρόφησης, που μοιάζει με ένα μεγάλο σουτιέν, για να προκαλεί διόγκωση στον ιστό του μαστού και ανάπτυξη νέων ιστών.. Αυτή η συσκευή, πρέπει να χρησιμοποιηθεί για αρκετές εβδομάδες έως και μήνες, για τουλάχιστον 12 ώρες την ημέρα . Τα αποτελέσματα που έχω δει, ήταν ήπια στην καλύτερη περίπτωση, και η μακροζωία του αποτελέσματος αμφισβητήθηκε .\nΟι ενέσεις λίπους στο στήθος, έχουν γίνει ένα καυτό θέμα στην πλαστική χειρουργική . Ο Δρ Roger Khouri, έχει παρουσιάσει σε πολλές συνεδριάσεις της πλαστικής χειρουργικής, την χρήση του λίπους στο στήθος σε ασθενείς, αφού πρώτα έχουν χρησιμοποιήσει για αρκετές εβδομάδες, το σύστημα BRAVA\nΕπιπλέον , σε όλη τη χώρα υπάρχουν κέντρα, που διεξάγουν έρευνα σχετικά με την ασφάλεια της τεχνικής αυτής, συμπεριλαμβανομένου του θεωρητικού κίνδυνου αύξησης του καρκίνου του μαστού , τη διαστρέβλωση της μαστογραφίας και τη νέκρωση των λιπώδη κυττάρων.\nΣε αυτό το σημείο , θα ήθελα να συστήσω τις ενέσεις λίπους στο στήθος, μόνο αν αυτές γίνονται με βάση του πρωτοκόλλου της κλινικής έρευνας σε μεγάλα ιατρικά κέντρα, ώστε να ελαχιστοποιηθούν οι κίνδυνοι της τεχνικής αυτής.\nJennifer L. Walden, MD:\nΔεν υπάρχουν χάπια, τοπικές κρέμες, ενέσεις ή άλλες μη χειρουργικές επεμβάσεις, ως εναλλακτικές λύσεις για την αύξηση του μαστού. Χωρίς την χειρουργική τοποθέτηση εμφυτευμάτων του στήθους, δεν υπάρχουν άλλες επιλογές για την επίτευξη, ενός ικανοποιητικού μεγέθους και σχήματος του μαστού.\nΟι ενέσεις λίπους και υαλουρονικού οξέος, για μια μικρή αύξηση του στήθους , δεν είναι ευρέως αποδεκτές ή συνιστώμενες αυτή τη στιγμή, στον κόσμο της πλαστικής χειρουργικής. Αυτό συμβαίνει κυρίως, επειδή δεν γνωρίζουμε τις μακροπρόθεσμες επιπτώσεις τους στο στήθος, ιδίως όσον αφορά την παρακολούθηση, του καρκίνου του μαστού.\nΔεν υπάρχουν φυσικές "θεραπείες" ,που να γνωρίζω. Υπάρχει μόνο μία μη επεμβατική, η οποία ονομάζεται σύστημα Brava, και μπορεί να αυξήσει το μέγεθος του μαστού, κατά περίπου 150 cc . Αυτό, είναι ουσιαστικά μια βεντούζα, που τοποθετείται στο στήθος, για να μεγαλώσει τον μαστό και να δημιουργήσει νέους ιστούς, του δέρματος. Θα πρέπει να το φοράτε, αρκετές ώρες κάθε βράδυ, για πολλές εβδομάδες. Εκτός τούτου , η αύξηση που θα σας προσφέρει ίσως να μην είναι ικανοποιητική, μιας και οι περισσότεροι θέλουν κατά μέσο όρο 250-500 cc αύξηση, σε κάθε μαστό.\nGregory Turowski, MD, PhD:\nΤα χάπια και οι κρέμες, όχι μόνο δεν λειτουργούν, αλλά στην πραγματικότητα μπορεί να αποβούν επικίνδυνα. Κάποια από αυτά βασίζονται σε ορμονικά προϊόντα και επομένως, μπορούν να επηρεάσουν αρνητικά την υγεία σας. Επιπλέον, εάν υπάρχουν οποιεσδήποτε επιδράσεις, αυτές είναι μόνο προσωρινές. Δοκίμασα, πριν από λίγα χρόνια, το σύστημα BRAVA αλλά πραγματικά δεν είχε αποτέλεσμα, και έτσι το εγκατέλειψα σαν ιδέα.\nΥπάρχουν και οι ενέσεις λίπους, οι οποίες όμως μπορούν να καλύψουν, τον καρκίνου του μαστού. Η χειρουργική αύξηση του μαστού με εμφυτεύματα, παραμένει ο μόνος αξιόπιστος και ασφαλής τρόπος να αυξηθεί, το μέγεθος του στήθους σας. Η ασφάλεια και η ικανοποίηση της επέμβασης αυτής, αντικατοπτρίζεται σε αριθμούς, αφού είναι η πιο συχνά εκτελούμενη επέμβαση, της πλαστικής χειρουργικής (αυτό ισχύει και από την εμπειρία μου).\nKim Meathrel, MD:\nΗ μόνη συσκευή στην αγορά, που μπορεί να μεγαλώσει το στήθος σας, είναι το σύστημα BRAVA. Έχει αποδειχθεί σε κλινικές δοκιμές, ότι είναι σε θέση, να αυξήσει το μέγεθος του στήθους σας, κατά μέσο όρο 150cc ή 1/2 έως 1 μέγεθος. Τα μακροπρόθεσμα αποτελέσματα του όμως, δεν είναι ακόμα γνωστά.\nΗ συσκευή αυτή, δεν προορίζεται να αντικαταστήσει τα εμφυτεύματα, δεδομένου ότι δίνει μόνο μια μικρή αύξηση σε μέγεθος. Αυτή, μπορεί να λειτουργήσει καλά για τις γυναίκες, που επιθυμούν μια μικρή αύξηση του όγκου ή για τις γυναίκες, που είχαν κάποια απώλεια των μαστών τους, μετά την εγκυμοσύνη και τον θηλασμό και ζητούν, την επιστροφή του προηγούμενου μεγέθους, του στήθους τους.\nΓια μια μεγαλύτερη αύξηση και πιο προβλέψιμα αποτελέσματα, τα εμφυτεύματα στήθους παραμένουν η μόνη σας επιλογή.\nRichard J. Bruneteau, MD:\nΕίναι φυσιολογικό, να έχετε άγχος, που θα υποβληθείτε σε μια πλαστική χειρουργική επέμβαση, όπως και το να ρωτήσετε αν υπάρχουν ή όχι εναλλακτικές λύσεις, οι οποίες να περιλαμβάνουν λιγότερο κίνδυνο. Υπάρχουν δύο εναλλακτικές λύσεις, για την μη χειρουργική αύξηση του μαστού. Αυτές περιλαμβάνουν μια ποικιλία από χάπια και κρέμες, που υποτίθεται αυξάνουν το μέγεθος του στήθους. Δυστυχώς, δεν υπάρχουν επιστημονικά στοιχεία ή αποδείξεις ότι όντως λειτουργούν.\nΥπάρχει επίσης το σύστημα Brava, το οποίο είναι μια εξωτερική συσκευή αναρρόφησης. Αυτό μπορεί να σας δώσει μια μικρή αύξηση, και θα πρέπει να φορεθεί για αρκετούς μήνες. Δυστυχώς όμως, τα αποτελέσματα του δεν είναι μόνιμα. Καλό θα ήταν, πριν να εξετάσετε, τις μη χειρουργικές επιλογές σας, να αξιολογήσετε τους αισθητικούς στόχους σας, διότι, στην καλύτερη περίπτωση, οι εναλλακτικές εμφυτευμάτων στήθους, θα σας παρέχουν ελάχιστες ως και μηδαμινές μεταβολές του μεγέθους του στήθους. Για τους λόγους αυτούς, η χρήση εμφυτευμάτων εξακολουθεί να αποτελεί, την καλύτερη λύση για την αυξητική στήθους.\nΥπήρξαν πολλές προσπάθειες για την ενίσχυση του στήθους, χωρίς εμφυτεύματα, καμία όμως επιτυχής.\nΤα βότανα, το Brava, και οι ενέσεις λίπους, υπάρχουν χωρίς κανένα από αυτά να προσφέρει κάποιο ικανοποιητικό αποτέλεσμα. Τέλος, οι ενέσεις λίπους, δεν θεωρούνται ακόμα πρότυπο περίθαλψης.\nJeffrey Horowitz, MD:\nΤα εμφυτεύματα στήθους παρέχουν εξαιρετικά και ασφαλή αποτελέσματα. Δεν υπάρχει καμία άλλη εναλλακτική επέμβαση, που μπορούμε να πούμε το ίδιο.\nΗ αύξηση του μαστού, με το λίπος του ίδιου του ασθενή, ακούγεται σαν μια πολύ συναρπαστική ιδέα, επειδή αποφεύγει τα μακροπρόθεσμα ζητήματα, που σχετίζονται με τα εμφυτεύματα, και βελτιώνει την περιοχή, από την οποία συλλέγεται το λίπος. Δυστυχώς, μπορεί να αυξήσει το μέγεθος του στήθους σας, μόνο κατά ένα μέγεθος, και υπάρχει τόσο η ύπαρξη αισθητικών προβλημάτων , όπως ακανόνιστο περίγραμμα, όσο και ιατρικών, αφού μπορεί να επηρεάσει τα αποτελέσματα της μαστογραφίας, σε θέματα, που σχετίζονται με τον καρκίνο.\nΗ συσκευή BRAVA, χρησιμοποιεί βεντούζες για τη μεγέθυνση μαστών, και μπορεί να σας παρέχει κάποιες μικρές βελτιώσεις. Το μειονέκτημα είναι ,ότι θα πρέπει να φοράτε αυτή τη δυσάρεστη συσκευή, κάθε βράδυ για εβδομάδες, και οι μακροπρόθεσμες επιπτώσεις, δεν είναι γνωστές. Αυτό έχει περιορίσει την δημοτικότητα του.\nΠρος το παρόν, τα εμφυτεύματα στήθους είναι η μόνη λύση, για τους περισσότερους ασθενείς, και τα οφέλη τους υπερτερούν κατά πολύ, σε σύγκριση με τα προβλήματα τους.\nPeter A. Aldea, MD:\nΟι επαναλαμβανόμενες ιστορίες τρόμου, που τροφοδοτούνται από τα μέσα μαζικής ενημέρωσης, αποτρέπουν πολλές γυναίκες, από το να έχουν μια αυξητική στήθους . Ενώ η αύξηση του μαστού , όπως και όλες οι επεμβάσεις , έχει πιθανές επιπλοκές , η συντριπτική πλειοψηφία των γυναικών που είχαν αυτήν την επέμβαση, δεν θα άλλαζαν τα εμφυτεύματα τους .\nΌσον αφορά τη μη χειρουργική αυξητική στήθους, εδώ και πολλά χρόνια , διάφοροι μέθοδοι έχουν δοκιμαστεί, με μινιμαλιστική κυρίως επιτυχία και μεγάλη απογοήτευση . Μπορείτε ακόμα, να προμηθευτείτε μια συσκευή αναρρόφησης του μαστού, από τον κατάλογο του παλιού Sears.\nΗ δυνατότητα χρήσης των βλαστικών κυττάρων και η μεταμόσχευση λίπους ,στην αυξητική στήθος είναι ελκυστική, αλλά είναι ακόμα σε πολύ πρώιμο στάδιο, και οι περισσότεροι πλαστικοί χειρουργοί προτιμούν να δούνε ποια είναι τα όριά τους, πριν να τις προσφέρουν στους ασθενείς τους.\nΌσον αφορά τις φυσικές θεραπείες , ως επί το πλείστον δεν λειτουργούν και γεμίζουν το σώμα σας με μεγάλες δόσεις ορμονών, που σχετίζονται με τον κίνδυνο καρκίνου της μήτρας, θρόμβοι αίματος και πολλές άλλες επιπλοκές. Σε αυτό το σημείο,η καλύτερη επιλογή σας παραμένει τα εμφυτεύματα στήθους.\nFarhad Rafizadeh, MD:\nΗ έγχυση λίπους, είναι μια εναλλακτική λύση. Το πρόβλημα είναι, ότι μπορεί να προκαλέσει ασβεστοποίηση στο μαστό, στο σημείο όπου εγχέεται. Οι ακτινολόγοι λένε, ότι δεν μπορούν να ξεχωρίσουν τη διαφορά, μεταξύ της ασβεστοποίησης και του καρκίνου του μαστού.\nΧρησιμοποιώ τις ενέσεις λίπους, για την διόρθωση της αύξησης του μαστού, ιδίως σε περιπτώσεις όπου η περιοχή έχει ακτινοβοληθεί. Υπάρχουν κάποιες ενδείξεις, ότι τα βλαστικά κύτταρα λειτουργούν θετικά σε ασθενείς, που έχουν υποβληθεί σε ακτινοβολία. Δεν μου αρέσει να πειραματίζομαι σε ασθενείς. Από τη στιγμή που έχει αποδειχθεί ότι η έγχυση λίπους, για την αύξηση του μαστού είναι ασφαλής, θα την προσφέρω σε ασθενείς μου, που επιθυμούν μια μικρή αύξηση.\nΗ άλλη εναλλακτική λύση, σε περίπτωση που το στήθος σας είναι πεσμένο, είναι να η ανόρθωση του μαστού ,που μπορεί να δώσει την εντύπωση ενός μεγαλύτερου στήθους.


Athens News Agency: News in Greek (AM), 99-01-07\n- Κρίσιμη συνάντηση καθηγητών - υπουργού Παιδείας.\n- Αυτοματοποιημένο σύστημα ελέγχου εναέριας κυκλοφορίας.\n- Συνομιλίες Πρωθυπουργού-Αρχιεπισκόπου.\n- Μοσχοβίτικη εφημερίδα για πυραύλους σε Κύπρο.\n- Θύμα κρητικής βεντέτας.\n- Καταδίκη δουλεμπόρων.\n- Επετράπη ο απόπλους απο Πειραιά και Ραφήνα.\n- Νίκη του Παναθηναϊκού επί της ρωσικής Σάρατοφ με 76-73.\n- Ο Αλέκος Αλεξανδρής είναι πιθανό να πάει στη Ρέιντζερς Σκωτίας.\n- Η ΑΕΚ επικράτησε σε φιλικό με 6-0 του Αθηναϊκού.\nΚρίσιμη συνάντηση καθηγητών - υπουργού Παιδείας.\nΣήμερα η συνάντηση των καθηγητών,που αποδέχθηκαν την πρόσκληση του υπουργού Παιδείας,κ. Αρσένη,προκειμένου να συζητηθούν θεσμικά και οικονομικά θέματα.Η ΟΛΜΕ θα επιδιώξει διάλογο σε όλα τα θέματα της Παιδείας ανάμεσά τους και την εκπαιδευτική μεταρρύθμιση,ενώ ήδη έχει αποφασίσει δύο 24ωρες απεργίες στις 21 και 27 Ιανουαρίου.Αύριο ανοίγουν τα σχολεία και οι μαθητές, που ζητούν την απόσυρση του νόμου για την εκπαιδευτική μεταρρύθμιση, έχουν προγραμματίσει γενικές συνελεύσεις για τη συνέχιση ή μη των κινητοποιήσεών τους.\nΑυτοματοποιημένο σύστημα ελέγχου εναέριας κυκλοφορίας.\nΑπό τις 15 Φεβρουαρίου θα τεθεί σε πλήρη λειτουργία το νέο αυτοματοποιημένο σύστημα ελέγχου εναέριας κυκλοφορίας, δήλωσε ο διοικητής της ΥΠΑ, κ.Καλόφωνος, απαντώντας στην αξίωση της Αγκυρας να της δοθεί ο έλεγχος του FIR Αθηνών.Το ελληνικό σύστημα ήδη βρίσκεται σε λειτουργία από διετίας και θεωρείται ως το τελειότερο της Ευρώπης, ενώ το τουρκικό είναι πεπαλαιωμένο, πρόσθεσε ο κ. Καλόφωνος.Εκδήλωση θρασύτητας και υπερβολής χαρακτήρισε ο υφυπουργός Αμυνας την πολιτική συμπεριφορά της Αγκυρας.\nΟ πρωθυπουργός Κώστας Σημίτης θα συναντηθεί το μεσημέρι με τον Αρχιεπίσκοπο Αθηνών και πάσης Ελλάδος κ. Χριστόδουλο στο Μέγαρο Μαξίμου.Εκτιμάται οτι θα εξετασθούν οι σχέσεις Εκκλησίας- Κράτους, αλλά και συναφή θέματα,που αφορούν την Εκκλησία της Ελλάδας.\nΜοσχοβίτικη εφημερίδα για πυραύλους σε Κύπρο.\nΤην αγορά αντιαεροπορικών πυραύλων μικρού βεληνεκούς "TOP-M1" απο τη Ρωσία εξετάζει η κυβέρνηση της Κύπρου,που έχει αρχίσει μάλιστα ανεπίσημες συνομιλίες για την προμήθειά τους,υποστηρίζει η μοσχοβίτικη εφημερίδα "Σιβόντνια" επικαλούμενη κυπριακούς διπλωματικούς κύκλους. Ο Σύμβουλος Τύπου της κυπριακής πρεσβείας στη Μόσχα δήλωσε οτι ουδέποτε έγιναν παρόμοιες δηλώσεις προς την εφημερίδα και υπογράμμισε οτι πάγια στάση είναι η άρνηση οποιουδήποτε σχολίου επί θεμάτων αμυντικών εξοπλισμών της Κύπρου.\nΘύμα κρητικής βεντέτας.\nΝέο θύμα κρητικής βεντέτας μεταξύ των οικογενειών Μουζουράκη και Δικωνυμάκη, του χωριού Πάτημα Αποκορώνου Χανίων, είναι, σύμφωνα με την αστυνομία, ο Ιωάννης Μουζουράκης 37 ετών, ο οποίος δολοφονήθηκε εν ψυχρώ το βράδυ της Τρίτης στο Περιστέρι από άγνωστους. Ο Μουζουράκης είναι το έκτο θύμα του κύκλου αίματος ανάμεσα στις δύο οικογένειες, που ξεκίνησε το 1994 στα Χανιά.\nΣτις φυλακές οδηγήθηκαν οι Ελληνες ναυτικοί Ιωσήφ Τσαγκαράκης και Κωνσταντίνος Λογοθέτης και ο Γιουγκοσλάβος συνάδελφός τους Ιφέτ Κόσοβιτς οι οποίοι είχαν συλληφθεί στις 3 Δεκεμβρίου 1998 για μεταφορά λαθρομεταναστών με τη θαλαμηγό "ΜΑΣΤΑΝΓΚ", όταν αυτή βυθίστηκε δυτικά της Νισύρου παίρνοντας στο βυθό 12 άτομα. Το Τριμελές Πλημμελειοδικείο της Κω τους επέβαλε ποινή φυλάκισης δέκα ετών και χρηματικό πρόστιμο 3.500.000 δραχμών στον καθένα.Η ποινή είναι μη μετατρέψιμη και η έφεση δεν έχει ανασταλτικό χαρακτήρα.\nΕπετράπη ο απόπλους απο Πειραιά και Ραφήνα.\nΚανονικά εκτελούνται απο τις 10 χθές το βράδυ τα δρομολόγια των επιβατηγών και οχηματαγωγών πλοίων απο τα λιμάνια του Πειραιά και της Ραφήνας για τα νησιά του Αιγαίου, την Κρήτη και τα Δωδεκάνησα, μετά την βελτίωση των καιρικών συνθηκών.\nΝίκη του Παναθηναϊκού επί της ρωσικής Σάρατοφ με 76-73.\nΟύτε απο κρύο, αλλά ούτε κι από κοπιαστικά ταξίδια καταλαβαίνει η ομάδα μπάσκετ του Παναθηναϊκού, η οποία αύξησε το σερί που έχει δημιουργήσει στην Ευρωλίγκα στις 11 νίκες σε ισάριθμους αγώνες, με τελευταίο θύμα των "πρασίνων", τη Σάρατοφ. Συγκεκριμένα η ομάδα του Σλόμπονταν Σούμποτιτς, σε αγώνα για την 11η ημέρα της διοργάνωσης που έγινε στη Ρωσία, επικράτησε της Σάρατοφ με 76-73 και παρέμεινε στην πρώτη θέση του ΣΤ` Ομίλου.\nΟ Αλέκος Αλεξανδρής είναι πιθανό να πάει στη Ρέιντζερς Σκωτίας.\nΟ Αλέκος Αλεξανδρής είναι πολύ πιθανό να συνεχίσει την καριέρα του στο σκωτικό πρωτάθλημα και την Ρέιντζερς. Ο διεθνής άσος του Ολυμπιακού βρίσκεται ήδη μαζί με τον μάνατζερ του στην Γλασκώβη και έχει επαφές με την διοίκηση των ``Γκέρς``. Σύμφωνα με πληροφορίες, ο Αλεξανδρής συζητά την υπογραφή συμβολαίου συνεργασίας μικρής διάρκειας με τον σύλλογο της Γλασκώβης,ενώ ο Ολυμπικός δεν αναμένεται να προβάλει εμπόδια στην παραχώρησή του.\nΗ ΑΕΚ επικράτησε σε φιλικό με 6-0 του Αθηναϊκού.\nΗ ΑΕΚ επικράτησε άνετα με 6-0 του Αθηναϊκού, σε φιλικό αγώνα που έγινε στη Νέα Φιλαδέλφεια. Από δύο τέρματα γιά την ``Ενωση`` πέτυχαν ο Ντέμης Νικολαϊδης και ο Σέμπουε.Σε άλλους φιλικούς αγώνες ο Αρης επικράτησε 5-1 τον Απόλλωνα Κρύας Βρύσης και ο Ηρακλής 2-0 των Αμπελοκήπων.Στο μεταξύ ο Ιωνικός νίκησε τον Πανιώνιο με 2-1 στον τρίτο και τελευταίο αγώνα 45 λεπτών του διεθνούς τουρνουά LOTTO Cup, που διεξήχθη στο γήπεδο της Νέας Σμύρνης. Ετσι, την πρώτη θέση στου τουρνουά πήρε η γαλλική Νανσί, η οποία επικράτησε με 2-0 του Ιωνικού, ενώ έχασε με 6-5 στα πέναλτι από τον Πανιώνιο.\nΣε όλη τη χώρα προβλέπεται αίθριος καιρός.Οι άνεμοι θα πνέουν βόρειοι μέτριοι μέχρι ισχυροί και τοπικά στο Αιγαίο πολύ ισχυροί με βαθμιαία εξασθένηση. Η θερμοκρασία θα κυμανθεί στα βόρεια -3 με 13, στο Ιόνιο και τα υπόλοιπα ηπειρωτικά 2 με 19 και στο Αιγαίο 8 με 17 βαθμούς. Σχεδόν αίθριος καιρός προβλέπεται στην Αττική και στη Θεσσαλονίκη.Οι άνεμοι θα πνέουν βόρειοι ασθενείς μέχρι μέτριοι και η θερμοκρασία θα κυμανθεί 6 με 18 και -1 με 13 βαθμούς, αντίστοιχα σε Αθήνα και Θεσσαλονίκη.\napegr2html v2.01a run on Thursday, 7 January 1999 - 7:01:43 UTC


Covid-19: Ο κορωνoϊός επιβιώνει στον αέρα για τρεις ώρες\nH μετάδοση του κορωνοϊού SARS-CoV-2 μέσω αναπνευστικών εκκρίσεων με τη μορφή σταγονιδίων (>5 μικρά) ή αερολύματος (<5 μικρά) είναι πολύ πιθανή. Μια νέα μελέτη εκτίμηση τη βιωσιμότητα του ιού στον αέρα και βρήκε ότι μπορεί να επιδεικνύει σταθερότητα μέχρι 180 λεπτά -όσο κράτησε το πείραμα.\nΟ νέος κορωνοϊός μπορεί να ζει στον αέρα για τρεις ώρες και σε ορισμένες επιφάνειες για 2-3 μέρες, βρήκαν νέες δοκιμές που έγιναν από Αμερικανούς επιστήμονες.\nΗ μελέτη δεν αποδεικνύει ότι μπορεί να υπάρξει μόλυνση μέσω αναπνοής του αέρα στον οποίο υπάρχει ο ιός ή από ένα απλό άγγιγμα μολυσμένης επιφάνειας. «Σε καμία περίπτωση δεν λέμε ότι υπάρχει αερολυματική μετάδοση του ιού», αλλά αυτή η εργασία δείχνει ότι ο ιός παραμένει ζωντανός για μεγάλες περιόδους έτσι είναι θεωρητικά δυνατό, δήλωσε ο επικεφαλής της μελέτης Neeltje van Doremalen, από το National Institute of Allergy and Infectious Diseases.\nΑπό τότε που αναδύθηκε στην Κίνα στα τέλη του περασμένου έτους, ο νέος ιός έχει μολύνει περισσότερους από 126.660 ανθρώπους παγκοσμίως προκαλώντας πάνω από 4.600 θανάτους.\nΓια τη μελέτη αυτή, οι ερευνητές χρησιμοποίησαν μια συσκευή νεφελοποίησης για να βάλουν δείγματα του ιού στον αέρα, κάτι που μιμείται αυτό που συμβαίνει όταν ένα μολυσμένο άτομο βήχει ή διαδίδει τον κορωνοϊό στον αέρα με κάποιο τρόπο.\nΟι ερευνητές διαπίστωσαν ότι ο ιός θα μπορούσε να ανιχνευθεί μέχρι τρεις ώρες αργότερα στον αέρα, μέχρι τέσσερις ώρες στο χαλκό, έως και 24 ώρες σε χαρτόνι και μέχρι 2-3 ημέρες σε πλαστικό και ανοξείδωτο χάλυβα.\nΠαρόμοια αποτελέσματα αποκτήθηκαν από τις δοκιμές που έγιναν για τον ιό που προκάλεσε την έκρηξη SARS το 2003.\nΟι εξετάσεις έγιναν στο εργαστήριο Rocky Mountain Lab του Εθνικού Ινστιτούτου Υγείας στο Hamilton, από επιστήμονες του NIH, του Πανεπιστήμιο του Princeton και του UCLA, με χρηματοδότηση από την κυβέρνηση των ΗΠΑ και το Εθνικό Ίδρυμα Επιστημών.\nΤα ευρήματα δημοσιεύθηκαν στην ιστοσελίδα του medRxiv αλλά δεν έχουν εξεταστεί από άλλους επιστήμονες.\n«Είναι μια στέρεα εργασία που απαντά σε ερωτήσεις που οι άνθρωποι έχουν ζητήσει», δήλωσε η Julie Fischer, καθηγήτρια μικροβιολογίας στο Πανεπιστήμιο του Georgetown. «Αυτό που πρέπει να κάνουμε είναι να πλένουμε τα χέρια μας, έχοντας επίγνωση ότι οι μολυσμένοι άνθρωποι μπορεί να μολύνουν τις επιφάνειες. Πρέπει να κρατάμε τα χέρια μακριά από το πρόσωπο», είπε.\nΌσον αφορά τον καλύτερο τρόπο για να σκοτωθεί ο ιός, «είναι κάτι που ερευνάμε τώρα, αλλά ο καθαρισμός επιφανειών με διαλύματα που περιέχουν αραιωμένη χλωρίνη είναι πιθανό να κάνει τη δουλειά», δήλωσε ο van Doremalen.\nΠηγή: Aerosol and surface stability of HCoV-19 (SARS-CoV-2) compared to SARS-CoV-1.


Η 29χρονη μητέρα προσπάθησε να σβήσει ένα κερί. Αυτό που κατέγραψε η κάμερα, μας έκανε να παγώσουμε! - Περίεργα-Funny - Athens magazine\nΣε πολλούς αρέσει η χαλαρωτική μυρωδιά ενός αρωματικού κεριού στο σπίτι. Αλλά για την Ashley και την οικογένειά της, κάτι τόσο ασήμαντο σχεδόν μετατράπηκε σε τραγωδία. Η 29χρονη μητέρα τεσσάρων παιδιών ζει στο Τέξας. Στις 23 Ιουλίου, άναψε ένα αρωματικό κερί και πήγε να κάνει ντους. Λίγο αργότερα, όμως, άρχισε να μυρίζει κάτι περίεργο.\nΗ Ashley πήγε να ρίξει μια ματιά στο κερί. Εκείνη την στιγμή η φλόγα ήταν τόσο μεγάλη που επρόκειτο να κάψει το έπιπλο πάνω στο οποίο στεκόταν το κερί. Η Ashley έκανε ό, τι θα έκανε ο οποιοδήποτε: προσπάθησε να σβήσει το κερί. Καθώς αυτά τα κεριά δεν μπορούν να σβήσουν με νερό, προσπάθησε να το φυσήξει. Εκείνη τη στιγμή, συνέβη το χειρότερο. Η κάμερα ασφαλείας του σπιτιού κατέγραψε το περιστατικό.\nΑντί να σβήσει, το κερί εξερράγη στο πρόσωπο του Ashley. Άρχισε να φωνάζει και να ζητά απεγνωσμένα τον σύζυγό της Cody. Στο βίντεο μπορείτε να δείτε τον σύζυγό της να σπεύδει να καταπραϋνει τα εγκαύματα της με κρύο νερό και αλόη. Αλλά το δέρμα της Ashley ήταν ήδη καμμένο, τα χείλη της είχαν γίνει λευκά και είχε σοβαρά εγκαύματα στη μύτη της.\nΟ Cody πήρε ένα ζευγάρι γάντια φούρνου και έβγαλε το κερί έξω για να αποτρέψει τα έπιπλα και το σπίτι να πιάσουν φωτιά. Στη συνέχεια έτρεξε πίσω μέσα και μετέφερε εσπευσμένα τη σύζυγό του στο νοσοκομείο. Η Ashley πονούσε τόσο πολύ, που έπρεπε να ηρεμήσει με μορφίνη, έτσι ώστε οι γιατροί να κοιτάξουν τα τραύματά της. Είχε υποστεί εγκαύματα πρώτου και δεύτερου βαθμού στο πρόσωπό της και όλα αυτά εξαιτίας ενός αρωματικού κεριού!\nΑν και το πρόσωπο της Ashley είχε σοβαρά εγκαύματα, ευτυχώς άρχισε να θεραπεύεται μετά την πρώτη εβδομάδα. Ο κατασκευαστής του κεριού έκτοτε έχει επικοινωνήσει με την οικογένεια, προσφέρθηκε να πληρώσει για τα ιατρικά της έξοδα, και της έδωσε δωροεπιταγή αξίας 25 δολαρίων.\n«Η προσφορά μας για αποζημίωση για το κόστος του προϊόντος δεν αποσκοπεί σε καμία αποζημίωση για την εμπειρία της,» γράφει σε δήλωσή της η Tammy Roberts Myers, αντιπρόεδρος επικοινωνιών της L Brands, της μητρικής εταιρείας Bath and Body Works. «Λυπούμαστε πολύ που συνέβη αυτό και αντιμετωπίζουμε σοβαρά την κατάσταση. Η ασφάλεια των πελατών μας είναι η πρώτη μας προτεραιότητά. Ελπίζουμε να συνεργαστούμε με την οικογένεια Brawley για να συλλέξουμε επιπλέον λεπτομέρειες και δεσμευόμαστε να κάνουμε ό, τι είναι σωστό.»\nΠαρ ‘όλα αυτά, η Ashley δεν θα ξεχάσει ποτέ το σοκ και τον πόνο που έζησε. Ακόμα δεν γνωρίζει αν το πρόσωπό της θα θεραπευτεί τελείως ή αν θα μείνει με ουλές για να της θυμίζουν την τρομερή δοκιμασία της. Ελπίζουμε οι εταιρείες να αναλάβουν μεγαλύτερη ευθύνη για τα προϊόντα τους και τους πελάτες τους, έτσι ώστε να μην ξανασυμβούν περιστατικά όπως αυτό.


Συζήτηση: Κοινωνικά θέματα, Πολιτική, Επικαιρότητα » Τελικά μετά απο δύο χρόνια ποιοι είναι στη θέση του Αλέξη?! | MY.aegean.gr Community\nΤελικά μετά απο δύο χρόνια ποιοι είναι στη θέση του Αλέξη?!\nΤι είναι αυτά σε Αθήνα και Θεσσαλονίκη, κλείνουμε τους δρόμους,το κέντρο παρακαλώ περάστε και κάψτε?! Έχουμε καμιά εθνική επέτειο και θα γίνει παρέλαση, μήπως είμαστε σε κατάσταση πολέμου και θα πρέπει να κλειστούμε σπίτι?! Έχουμε χούντα και απαγορεύεται η κυκλοφορία,Θα περάσουν τα άρματα ή ταγματασφαλίτες?! Τελικά μετά απο δύο χρόνια ποιοι είναι στη θέση του Αλέξανδρου Γρηγορόπουλου?! Μήπως έχουμε χάσει λίγο τη μπάλα στο θέμα άμυνας κι επίθεσης?!\nΔευ, 06 Δεκ 2010 8:25 am\nΠού είναι η μπάλα οέο ;\nΆμα είσαι μάγος (όπως Messi και λοιποί) την εξαφανίζεις !\nΔευ, 06 Δεκ 2010 11:46 am\nξερεις αυτο ειναι μια ωραια καραμελα, για ολους!\nπρωτον για να ξεσπασει η γενικοτερη οργη και αγανακτηση\nδευτερον αυστηροτερα και συστηματικοτερα μετρα καταστολης και γενικοτερα να ερθουν και να μεινουν για το "καλο" μας...\nη δολοφονια του Γρηγοροπουλου οντως ειναι σαν να εχει καθιερωθει κοινωνικα, ειναι ομως και αυτη μια καθιερωση, αν ιδιως καθιερωθει ευρεως και ισχυροποιηθει θα αποκτησει νομιμοποιηση μην το γελας. ειναι σαν να βιωνουμε μια 17 νοεμβρη, με λιγοτερα θυματα και χωρις καποια ιδεολογια πισω του.\nαυτο που παρατηρω ειναι οτι εχει καθιερωθει ως συμβολο εκφρασης αγανακτησης και οχι σαν περιστατικο αυτο καθ αυτο! κανεις μας δεν γνωριζει τι και πως εγινε ακριβως, αυτο που ενδιαφερει ειναι η εκφραση η ενεργη σε δρομους με διαδηλωσεις.\nεχει αναχθει σε κοινωνικη υποθεση\nΔευ, 06 Δεκ 2010 12:56 pm\nΕγώ πιστεύω ότι ναι, να γίνονται πορείες στη μνήμη του παιδιού! για αυτό που έγινε εκείνη τη μέρα!\nΤο θέμα είναι ότι κάποιοι ψάχνουν αφορμή για να δημιουργούν φασαρίες με το έτσι θέλω!!!! χωρίς λόγο, γιατί πολύ απλά ''δεν έχουν με τι να ασχοληθούν''!!!\nΈνα άλλο θέμα είναι (υποδιαίστερο) ότι σήμερα στη Χίο (φαντάζομαι και σε όλη την υπόλοιπη Ελλάδα) μαθητές έκαναν πορεία για αυτό το γεγονός!!! Η ερώτησή μου είναι: ένα παιδί δημοτικού (όπως αυτά που είδα σήμερα) ξέρουν για πιο λόγο κάνουν αυτή την πορεία-διαμαρτυρία φωνάζοντας συνθήματα για ''άσπρες σκόνες'' ή απλώς ήθελαν να χάσουν μάθημα και ξεσηκώνονται από κάποιους άλλους και λένε ας πούμε και ένα σύνθημα για να περάσει η ώρα!!!!\nΜπορεί αυτό να ακουστεί κάπως σε μερικούς... και να πουν ότι μααααλιστα , δεν σέβομαι τη μνήμη του παιδιού!!! Αλλά τελικά τι έχουμε πάρει όλοι μας από εκείνη την τραγική στιγμή;;;;\nΔευ, 06 Δεκ 2010 1:20 pm\nΚάτσε ρε Ειρήνη τώρα, γιατί να γίνονται πορείες στην μνήμη του παιδιού ; Τί έκανε πολέμησε για την πατρίδα ή έκανε κάτι για το κοινό καλό ;\nΣε λίγο θα τον κάνουμε και ήρωα και θα του στήσουμε και άγαλμα !\nΔευ, 06 Δεκ 2010 1:29 pm\nΕίναι ένας τρόπος για να δείξουμε ότι δεν περνάνε έτσι μερικά πράγματα!!! αλλά όχι και ο χαμός που γίνεται!!!! δηλαδή δεν πρέπει να γίνει τίποτα για αυτό που γίνεται;;; και δεν είναι μόνο ο Αλέξης!!! είναι η όλη κατάσταση!!! δεν εννοώ διαδηλώσεις με μολότοφ , ρόπαλα, ξύλο , δακρυγόνα!!!!\nείναι όμως μια καλή κίνηση εκ μέρους μας! δεν πρέπει να γίνει κάποιος ήρωας ....\nαλλά ρε γαμώτο σκεφτείτε λίγο την ηλικία του!!!!\nΔευ, 06 Δεκ 2010 1:37 pm\nΠίστεψέ με δεν δείχνεις έτσι πως δεν περνάνε μερικά πράγματα !\nΚαι δεν έχω καταλάβει τί έχει η όλη κατάσταση ;\nΚαι όσο αφορά την ηλικία, σε όλο τον κόσμο πεθαίνουν ή πεθάναν παιδιά και πιο μικρά σε ηλικία προσπαθώντας να αλλάξουν ουσιαστικά μια κατάσταση, και αυτό γίνεται χρόνια τώρα !\nΔευ, 06 Δεκ 2010 1:40 pm\nείναι ένας τρόπος και αυτός όμως!!!!!\nκαι όταν μιλούσα για την ηλικία εννοούσα γενικά!!!!\nΔευ, 06 Δεκ 2010 1:41 pm\nΝαι αλλά δεν κατάλαβα, τί έχει η κατάσταση ;\nΔευ, 06 Δεκ 2010 1:43 pm\nότι μερικοί κάνουν ότι γουστάρουν... μόνο και μόνο επειδή τους έχει δοθεί μια Α' δύναμη!!! (και δεν είναι μόνο οι αστυνομικοί,έτσι;)\ndimiavra_art και 54 μουσαφίρηδες!